text:
Screade la “gnove regjon”, si impiin i moviments autonomiscj e inteletuâi
Cu la leç screade ai 31 di Zenâr dal 1963, il Stât talian al decît di unificâ al Friûl il teritori di Triest, che dome tal 1954 al jere definitivementri tornât in Italie: di fat, prime a jerin dome la provincie di Udin e che di Gurize; Pordenon al varès otignude la so autonomie tal 1968.
Il prin president de Regjon Autonome Friûl-Vignesie Julie, che e somee une robe mostruose e inaturâl bielzà tal non – al sarès stât Alfredo Berzanti, triestin, democristian e partigjan osovan: cuasi une programazion segnade pal avignî di cheste istituzion cence anime, nassude cu la imposizion di un miscliç dal dut artificiâl, inventât di un stât centralizât e fuart che cu la burocrazie, cui uficis e cui ents, al voleve scjafoiâ ogni forme di identitât e di diference.
LA “VOCAZION” MILITÂR DAL TERITORI FURLAN_ Di plui, cu la scuse che propite par chi al passave il confin de “tendine di fier” che e spacave la Europe di Danziche fin a Triest, il Friûl al devente tiere di casermis, sparniçadis par dut il teritori, jempladis di fantats in divise ristielâts par dute la Italie cul dopli intent di “protezi l’Ocident dal pericul comunist e sclâf”, ma ancje di judâ une inevitabile e simpri plui fuarte presince de Italie tai nestris paîs: une Italie autoritarie, armade, in divise, che magari e varès ancje concuistât i confins dai jets nuviçâi, fasint maridâ soldaduts toscans, romans, o sicilians cun fantatis furlanis, par gjenerâ finalmentri fîs di une Patrie che si imponeve simpri di plui, ancje sot des cuviertis e dai linçûi. E a son i agns de “vuere frede”, e lis rostis dal Tiliment a platin lis testadis nucleârs orientadis cuintri Mosche. E ti vegnin i sgrisui a pensâ che Mosche e pontave lis sôs su di nô!
LA SBURTADE AUTONOMISTE_ E pûr, forsit par reazion a dut chest, e nas une grande bisugne di identitât, une Resistence di popul cuintri la violence brutâl di un Stât, chel talian, che si impon simpri di plui. Pre Bepo Marchet, svilupant une idee bielzà coltade dal 1946, al met adun su la Patrie dal Friûl la “Cuintristorie”, che e ispire ancje tal non cheste nestre indegne rubriche. Pre Checo Placerean, tra il 1962 e il 1963, judât di un grup di predis iluminâts, al fonde la associazion “Int Furlane” che e sarà la base, tal 1966, de nassite dal “Moviment Friûl”, screât ai 9 di Zenâr di chel an. Simpri tal 1963, Davide Maria Turoldo al zire il film “Gli ultimi”, cuadri realistic di un Friûl contadin une vore lontan de dimension bucoliche e idealizade che e faseve une vore comut ai sorestants politics dal timp. Tal 1962, ae XXXI bienâl di Vignesie, si impon l’artist furlan Luciano Ceschia cu la opare “Grande Porta di Hiroshima”, vuadagnant premis e lauts di critiche: rivoluzionari tal doprâ la materie, poleant la forme e la energjie, al sarà anticipadôr, ancje cul so stîl di vite anticonvenzionâl, di tante gnove ricercje artistiche a nivel european, come che i gjornâi talians e stranîrs a scrivaran pe sô mostre screade tal 1968 a palaç Kechler di Udin. Tal 1963 al torne in Friûl ancje Marcello De Stefano, regjist e inteletuâl che si jere formât cun Vittorio De Sica, Michelangelo Antonioni, King Vidor. Di formazion cristiane ma ben lontan dal jessi un “mangjeparticulis”, une vore dongje dal teolic francês Teilhard de Chardin, considerât eretic dal Vatican, al capìs che in Friûl l’articul numar 6 de costituzion taliane, là che si dîs:”La Republiche e tutele cun normis di pueste lis minorancis linguistichis”, nol ven metût in pratiche. E cussì , tal 1965 al fonde il “Centro Ricerche e Studi” di Udin (C.R.S.), produsint filmâts, trasmissions e documentaris ancje pe tutele de lenghe e de culture furlane. Un Centri che al sarà cetant impuartant pes ideis de contestazion zovanîl dal Sessantevot – e no dome par chê furlane –, ispirât a une dimension atipiche, anti marxiste e contrarie a ogni forme di violence.
Agns rabiôs duncje, creatîfs, che a dimostrin cemût che la fuarce di un popul no pues jessi sierade jenfri i limits imponûts di chei altris.
VOIE DI RISCAT_ Cussì la grande aluvion dal Tiliment, tal 1966, e je cuasi une profetiche prefigurazion di dute cheste voie di ribelâsi. Stuf di tantis fufignis patriotardis, il flum al ven fûr propite te zornade dai 4 di Novembar, fieste des fuarcis armadis talianis, inneant dute la Basse furlane e fasint un fisc di oms, cjasis e nemâi. Cussì in chei agns Franco Basaglia, adun cunt Antonio Slavich, al scree a Gurize la prime comunitât terapeutiche mondiâl par malâts mentâi, contade tal 1968 tal libri “L’istituzione negata. Rapporto da un ospedale psichiatrico” che, tradusût in dutis lis lenghis dal mont, al darà al ospedâl di Gurize une nomee pardabon internazionâl. E cussì ancje l’ospedâl di Udin – che tal stes timp si vuadagne une prestigjose nomee e al ven considerât tra i plui di avanguardie in Italie – al domande cun fuarce la pussibilitât di vierzi une facoltât di Medisine.
LA UNIVERSITÂT FURLANE_ Si sint cuasi la bisugne di dâ a dut chest grant movimenti ideâl une struture buine di produsi culture, ancje a nivel une vore alt. Triest nol mole, e cussì si scjadene une schirie di manifestazions gjestidis dai students des scuelis di Udin, capofile Malignani e Stellini, che a dilaghin a ducj i setôrs de societât furlane. Students, ma ancje operaris, feminis, predis animâts di une gnove sensibilitât, sindacaliscj, inteletuâi. Un popul che nol voleve jessi ridusût a numar di inventari su la partide di regjistri di un paîs che lu voleve scjafoiâ. Cussì, ai doi di Fevrâr dal 1968, si riunive la prime Assemblee dal Consorzi pe costituzion e pal disvilup de Universitât di Udin. Cuasi une promesse. Che nissun al varès podût permetisi, aromai, di dineâ. Al someave di vê concuistade la lune. Come che pardabon Tito Stagno nus varès contât, in blanc e neri, la gnot dai 21 di Lui dal 1969. Sierant il deceni.
_______________________________________
Gnovis lotis cence armis pe nestre autonomie
Laboratori straordenari là che la imagjinazion e je floride intune stagjon di ideis, di sperimentazions, di curiositâts e di lotis che àn coinvolzût insieme inteletuâi e popul come che mai al jere sucedût prime e come che di râr si sarès viodût daspò. Al somee cuasi che la inaturâl costituzion de Regjon Autonome – volude di Rome propite sul tacâ dal deceni par fâ un plasê a Triest, citât di pôc tornade in Italie – e vedi stiçade une grandissime bataie a pro de identitât furlane, che e jere in pericul di pierdisi intune struture rigjide e burocratizade par nuie autonome, tes mans di une Democrazie Cristiane peade mans e pîts a Rome par vie di Andreotti e de Curie Vaticane, e avonde indiferente aes necessitâts locâls, ae specificitât sociâl, storiche, culturâl e linguistiche dai Furlans. A son duncje i agns di une grande riflessiôn corâl, partecipade, dibatude, bataiade, ma no tes aulis de academie che tant – stant che e jere a Triest – si interessave pôc di teritori, ma insieme cu la int, cui students, cui operaris, cu lis feminis, tes placis, tai curtîi, pe strade, e ancje in cualchi glesie, là che une gnove gjenerazion di predis furlans, formâts ae scuele di pre Bepo e di pre Checo, e tacave a sposâ la mission di vuide di un popul che, come che al veve insegnât ancje Martin Lutero cinccent agns prime, nol podarà mai crodi in nissun Diu se al dismentee di fâlu cu la sô lenghe e cu la sô storie.
Angelo Floramo
CUINTRISTORIE DAL NÛFCENT 1960-1970. Bisugne di identitât............
Screade la “gnove regjon”, si impiin i moviments autonomiscj e inteletuâi


c: text/html

text: “Sâr President, ancje par cui che, compagn dal circul che ca si firme, fin cumò al à dât gjenerôs servizi a la comunitât no mai superant il confin rigorôs de espression culturâl plui rampide, vuê no si rive a clamâsi fûr dal cjapâ part politiche stant che politic al è cence fal, rivâts a chescj ponts, il pericul pe Italie: al somee che si vedi comandade al Parlament une riforme scolastiche cul ricat di no cjoli a vore se no 100.000 provisoris dal ram, che a àn di sei invezit cjolts par destinazion eurocomunitarie e no di graciôs regâl dal guvier, tant che le presentin! Lassant di slungjâsi cun resonaments juste ben sul merit dal ddl presentât tes Cjamaris e distès seguitant, tal rispiet di un statût, te particolâr “difese dai dirits e dai interès dai students furlans”, dirits e interès spartîts za di un secul e mieç incà cui lôr coparis di dute la Italie e sigurâts, di tradizion e di reson, di une scuele publiche indotade prin di dut di un sens dal Stât e insedade su regulis claris e no sul stâ a discrezion di cualchidun che chel nol va ben, ve che alore il circul che ca si firme al calcole no dome par dovê civic chel di denunziâ la tiranie di ciertis pratichis di guvier che a son che a usin cumò, si met dongje dibot cun chei che a varan olsât cun rispiet di sburtâlu di ce che Al pues a stâ simpri plui atent di ce bande che a tirin ciertis mecanichis de democrazie ca di nô”. Jal àn scrit juste par talian e in “marilenghe” al president Mattarella chei dal Circul Universitari Furlan de Academie dal Friûl che cierts mûts dal guvier dal Renzi a son nome che tiranie arude. Il lamp che al à fat sclopâ il ton e vignî sù il fum a chê fradaie storiche, nassude tal grim de Universitât di Udin e fin des partencis impegnade prin di dut te formazion de identitât civiche dal Citadin partint de misure locâl? Baratâ il dovê di cjoli a vore personâl precari cul fâ buine la dibatude riforme scolastiche inviulade dal Governant che, in pratiche, i à fat gloti e votâ al Parlament la sô idee di scuele, pront, se no, a butâi intor la responsabilitât di inibî la assunzion in plante stabile di 100.000 insegnants! Te missive destinade al Quirinâl, firmade dal dean de Academie dal Friûl, prof. Alberto Travain, e dal conseîr sociâl ad hoc, prof.e Fulvia Romanello, chê fradaie e à riclamât, cun rispiet, il President de Republiche ae necessitât di une vuardie simpri plui atente su la situazion che si cjate in vuê la democrazie in Italie. E chest dal sigûr ancje ben pal fat che di un tant e risint ancje la tiere furlane, di scuasit 150 agns part di chel Stât alì. E mighe nol baste: “la Academie dal Friûl e mobilite – al professe il dean Travain – e in pont di culture sul teritori si infronte cuintri dal Guvier in favôr di riformis scolastichis di plante fûr che i tornin a un Stât dabon democratic o a un Ent politic similâr la responsabilitât direte dal maneç de Scuele publiche, deventade vuê une ‘Babilonie’ di pretesis un cuintri dal altri!”. Par chel troi za di timp al cor ancje il Moviment Civic Culturâl Alpin-Adriatic dal Fogolâr Civic, che la Academie dal Friûl di chel al è branc autonim antîc e nobil.

robotstxt: allowed

filter: keep


text:
1945
Acjadiments[cambie | modifiche il codiç]
In Friûl[cambie | modifiche il codiç]
- 7 di Fevrâr - Un grup di partesans ros talians, al servizi di chei jugoslâfs, a lis malghis di Purçûs, parsore Faedis, a sterminin la brigade partesane Osôf taliane, di ispirazion catoliche. Tra i muarts al fo anche il fradi dal poete Pier Paolo Pasolini.
- 2 di Mai - i Todescs e i Cosâcs a copin 22 personis in chel di Davâr, jenfri i cuâi ancje il predi dal paîs Pietro Cortiula.
Vie pal mont[cambie | modifiche il codiç]
- 14 di Mai - L'Austrie torne a jessi un stât indipendent
- 26 di Jugn- Firmât a San Francisco il statût dal ONU
- 17 di Otubar - Juan Domingo Perón al cjape il podê in Argjentine cuntun colp di stât
- 29 di Novembar - Josip Broz Tito al proclame la Republiche federâl jugoslave
Nassûts[cambie | modifiche il codiç]
- 1 di Zenâr - Jacky Ickx, pilote di Formula 1
- 6 di Fevrâr - Bob Marley, musicist raggae († 1981)
Muarts[cambie | modifiche il codiç]
Premis Nobel[cambie | modifiche il codiç]
- fisiche - Wolfgang Pauli
- chimiche - Artturi Ilmari Virtanen
- midisine - Alexander Fleming, Ernst Boris Chain, Howard Walter Florey
- leterature - Gabriela Mistral
- pâs - Cordell Hull


text:
Mittelyoung
Mittelyoung 2022
dai 12 ai 15 di Mai
Mitteyoung, il festival under 30 de Mitteleurope, al è stât une des novitâts plui
grandis di Mittelfest 2021: ae sô seconde edizion al è deventât un apontament
spietât e un unicum intal panorame european, par viodi une gjenerazion in sene, e
tal stes timp par dâ un jutori produtîf concret ai zovins.
E di fat za al fâs aleancis impuartantis tant che chê cun Carinthischer Sommer
Music Festival, e in particolâr cul progjet under 30: CS under 30, che di chest al
sarà ospitât al Mittelfest un spetacul, sielzût de selezion ristrete; invezit a
Villach in Avost al sarà ospitât un spetacul di musiche tra i 3 vincidôrs di
Mittelyoung.
Par tornâ a passâ dutis lis tapis, ancje chest an la selezion dai spetacui in sene
e nas di un bant pandût in ducj i Paîs de Mitteleurope, che al à vût rispueste in
148 propuestis, sometudis po dopo ae jurie di curatores under 30 componude di
zovins che a vegnin di ents culturâi e di spetacul de aree furlane, dal stes
Carintischer Sommer Music Festival, di SNG Nova Gorica, e in plui i vincidôrs de
edizion passade.
6 a son i Paîs rapresentâts des oparis sielzudis (Italie, Paîs Bas, Austrie,
Republiche Ceche, Lituanie, Gjermanie), cuasi dutis in prime assolude. I temis
proponûts a son prin di dut chei dal ambient, de fluiditât dai gjenars, des lidrîs
e dal futûr, e dal viaç che al sta tra chestis dôs polaritâts.
- CURATORES:
- Clara Baesecke
- Elia Bront
- Tjaša Bucik
- Arianna Cesaratto
- Giorgia Cosulich
- Violetta Cottini
- Francesca Deganutti
- Alessandro Del Gobbo
- Simone Di Biagio
- Antonio Fraziano
- Didi Garbaccio Bogin
- Andrea Girardi
- Angelica Gulino
- Beatrice Iacobucci
- Chiara Kamnik
- Sara Koluchova
- Christina Lancione
- Tajda Lipicer
- Giada Macrì
- Giulia Desireè Marinigh
- Igor Martinig
- Linda Mazzolini
- Morgana Morandi
- Radu Murarasu
- Alessia Tamer
- Aurora Olivo
- Chiara Helena Orawiec
- Allegra Palù
- Sara Pagani
- Sara Papinutti
- Erika Pernarcich
- Luca Pezzetta
- Valentina Repiccioli
- Ginevra Rossi
- Cristian Salamant
- Andrea Virtuoso


text:
Cjampfuarmit
Cjampfuarmit al è un comun di 7.561 abitants dal Friûl di Mieç, 8 chilometris a Ovest di Udin.
StorieModifiche
Etât di mieçModifiche
Il paîs, sin des sôs origjins, al à simpri vût tal cors dai secui une economie di stamp agricul e di arlevament.
Il tratât di CjampfuarmitModifiche
Il paîs al è cognossût soredut pal tratât di Cjampfuarmit, firmât culì di Napoleon Bonaparte tal 1797, cun cui la France e otignì la anession dal teritori de Lombardie e la cession dal Venit ai austriacs. Il tratât al segne la fin de Republiche di Vignesie.
VuêModifiche
Il paîs al à cognossût une fuarte espansion, dopleant il numar di abitants de fin de Seconde Vuere Mondiâl al dì di vuê, deventant in chest mût un centri di medi nivel industriâl che al convîf cun produzions comerciâls e artesanâls.
FrazionsModifiche
- Bresse: al è un paîs di pôc plui di 1000 abitants logât a nord dal cjâf lûc comunâl; il cjampanili di Bresse, cui siei 72 metris di altece al è tra i plui alts in Italie
- Basandiele: si cjate ae estreme bande sud-est dal teritori: e je tocjade dal turint Cormôr;
- Vile Primevere: (bande est); e je une frazion principalmentri residenziâl.
LeamsModifiche
- ↑ Dât dal sît dal comun


text:
The distance between other cities
- Distance Rome - Milano
- Distance Rome - Napoli
- Distance Rome - Turin
- Distance Rome - Palermo
- Distance Rome - Genoa
- Distance Rome - Bologna
- Distance Rome - Florence
- Distance Rome - Catania
- Distance Rome - Bari
- Distance Rome - Messina
- Distance Rome - Verona
- Distance Rome - Padova
- Distance Rome - Trieste
- Distance Rome - Brescia
- Distance Rome - Prato
- Distance Rome - Taranto
- Distance Rome - Reggio Calabria
- Distance Rome - Modena
- Distance Rome - Livorno
- Distance Rome - Cagliari
- Distance Rome - Mestre
- Distance Rome - Parma
- Distance Rome - Foggia
- Distance Rome - Reggio nell'Emilia
- Distance Rome - Acilia-Castel Fusano-Ostia Antica
- Distance Rome - Salerno
- Distance Rome - Perugia
- Distance Rome - Monza
- Distance Rome - Rimini
- Distance Rome - Pescara
- Distance Rome - Bergamo
- Distance Rome - Vicenza
- Distance Rome - Bolzano
- Distance Rome - Andria
- Distance Rome - Udine
- Distance Rome - Siracusa
- Distance Rome - Terni
- Distance Rome - Forli
- Distance Rome - Novara
- Distance Rome - Barletta
- Distance Rome - Piacenza
- Distance Rome - Ferrara
- Distance Rome - Sassari
- Distance Rome - Ancona
- Distance Rome - La Spezia
- Distance Rome - Torre del Greco
- Distance Rome - Como
- Distance Rome - Lucca
- Distance Rome - Ravenna
- Distance Milano - Rome
- Distance Napoli - Rome
- Distance Turin - Rome
- Distance Palermo - Rome
- Distance Genoa - Rome
- Distance Bologna - Rome
- Distance Florence - Rome
- Distance Catania - Rome
- Distance Bari - Rome
- Distance Messina - Rome
- Distance Verona - Rome
- Distance Padova - Rome
- Distance Trieste - Rome
- Distance Brescia - Rome
- Distance Prato - Rome
- Distance Taranto - Rome
- Distance Reggio Calabria - Rome
- Distance Modena - Rome
- Distance Livorno - Rome
- Distance Cagliari - Rome
- Distance Mestre - Rome
- Distance Parma - Rome
- Distance Foggia - Rome
- Distance Reggio nell'Emilia - Rome
- Distance Acilia-Castel Fusano-Ostia Antica - Rome
- Distance Salerno - Rome
- Distance Perugia - Rome
- Distance Monza - Rome
- Distance Rimini - Rome
- Distance Pescara - Rome
- Distance Bergamo - Rome
- Distance Vicenza - Rome
- Distance Bolzano - Rome
- Distance Andria - Rome
- Distance Udine - Rome
- Distance Siracusa - Rome
- Distance Terni - Rome
- Distance Forli - Rome
- Distance Novara - Rome
- Distance Barletta - Rome
- Distance Piacenza - Rome
- Distance Ferrara - Rome
- Distance Sassari - Rome
- Distance Ancona - Rome
- Distance La Spezia - Rome
- Distance Torre del Greco - Rome
- Distance Como - Rome
- Distance Lucca - Rome
- Distance Ravenna - Rome


text:
Libri di Esodi
Il Libri di Esodi al fâs part dal Pentateuco e partant, come che si dîs, al è stât scrit da Moisès. O stin cjacarant dal periodi ator dal 1500 p.di C..
Il non al derive da version greche de Setante: "E'xodus" che al è voltât in talian "Esodo" e al significhe "jessude" o "partence".
Contignût[cambie | modifiche il codiç]
Al ven dât l'impegn a Moisès di liberâ il popul dal Egjit. Cussì o viodin interçâsi des dîs plaiis, la celebrazion de prime Pasche ebraiche, e la jessude dal Egjit.
Vivite a je la conte dal passaç dal Mâr Ros cun il meracul da spartizion des aghis.
A ret dal Sinai, l'Idiu al conclût cul popul di Israêl il pat da Leç, ratificât cu lis nomenadis tauletis dai Dîs Comandaments.
Su cetantis versions antighis in chest libri al ven ripuartât il non dal Idiu cu lis cuatri letaris: YHWH
Utilitât[cambie | modifiche il codiç]
Il libri nus fâs viodi come che Idiu al sedi il Liberadôr e il Realisadôr dai soi proposits. A ven ancje metude in evidence la fede di tancj personaçs.


text:
Nivel dal mâr
Il nivel dal mâr e je la altitudin di un pont rispiet a la superficie dal mâr, cence contâ lis variazions causadis da lis mareis.
Cheste misure no je facile, parcè che il mâr al cambie simpri par efiet da lis corints, da lis mareis, dal timp atmosferic, de pression e v.i. Par chest spes si fevele pluitost di nivel median dal mâr, calcolât daspò di misuris che durin diviers agns e che eliminin lis variazions casuâls de altece; chest valôr al è doprât intes cjartis gjeografichis come "zero altimetric"; par esempli, par misurâ la altece di un comun, si cjape chê dal municipi e la si confronte cul zero altimetric.
VariazionsModifiche
Come si às za dit, il nivel al pues variâ, par esempli ancje in mârs diviers: il nivel dal mâr Mediterani al è plui bas di chel dal Ocean Atlantic, il mâr Adriatic al è plui alt in medie dal mâr Tiren, e plui alt inte part setentrionâl rispiet a chê meridionâl. In timps luncs, variazions a son ancje dovudis a la temperadure tal mont: par dî, dilunc lis etis glaciâls, il nivel dal mâr al jere un grum plui bas rispiet a chel di vuê.


text:
Dopo «mame», «pa», «mandi» e «o ai di lâ a vore», la prime peraule che un furlan al impare a dî e je «cjase». La cjase e je scrite tal DNA dai furlans: le tegnìn tal cûr fin di piçui. Se tu viodis un frut che al met vie un pocje de paiute che al cjape di so pari e di sô mari, nol è par cjolisi un zûc o la biciclete: al è par meti sù cjase di grant. Nuie al è plui impuartant de cjase, par un furlan.
«Par fuarce», a disaran chei che a vegnin di fûr, «cun dut chel che al sglavine in Friûl, puar mai te se no tu âs un alc par taponâti il cjâf». E invezit no, no jentre nuie la ploie. La cjase e je il simbul stes de furlanetât: e je salde, sigure, e lasse jentrâ dome chei che e cognòs ben e ducj chei altris fûr. E soredut, ator di une cjase al è simpri alc ce fâ: netâle, comedâle, piturâle, mateâ tal curtîl.
La robe fondamentâl, par un furlan, nol è vê une cjase, ma fâle sù: il moment che dut il rest dal mont al fâs fieste, cuant che une cjase e je finide, cun ducj i mobii dentri e nuie altri di fâ che sentâsi a cjalâle, pal furlan al è un moment di avilizion: «e cumò ce aio di fâ? No mi tocjarà migo gjoldi?». Interorît di cheste prospetive, il furlan al cjate alc che nol va te cjase e al scomence a fâ: une cente par delimitâ miôr dulà che al scomence il gno e dulà che al finìs chel di chei altris, une magle tal mûr che tu âs di piturâ dut par parâle vie, e cuant che propite al va dut ben, al met sù un ort, che cun chel al varà simpri alc ce fâ.
E je une manie che e scomence di piçui. Cuant che o jeri frute, o vevi une vere fissazion nome par doi zûcs: dentri, i Lego, par fâ sù cjasis di bessole, e fûr in zardin o vie pai boscs, fâ sù cjasutis di ramaçs, cjanis garganis, fueis e dut chel che o cjatavi ator. «Ce biele cjasute», mi disevin gno pari e mê mari, «e cumò ce fâstu, zuistu li dentri cui tiei amiis?». Ma no po che no zuiavi! Finide di fâ sù une cjasute, a ’nt fasevi sù une altre! E dopo a nassevin ancje competizions cui amîs su cui che al veve la cjasute plui biele e plui grande.
Si, parcè che il furlan, cussì bon di cûr e cussì pôc atent ai dafâs di chei altris, cuant che si fevele di cjase al devente invidiôs. No in maniere triste, clâr, ma la invidie e salte fûr. E alore al scomence a cjalâ lis cjasis di chei altris, a rimirâlis, a pensâ ce mût fâ miôr o almancul compagn a cjase sô. Nol sarà migo un câs che la cjançon furlane plui cognossude di dutis e scomenci cun «O ce biel cjiscjel a Udin»?
BETE DI SPERE
AI 32 DI MAI. Miôr vê une cjase o fâle sù?............
Dopo «mame», «pa», «mandi» e «o ai di lâ a vore», la prime peraule che un furlan al impare a dî e je «cjase». La cjase e je scrite tal DNA dai furlans: le tegnìn tal cûr fin di piçui. Se tu viodis un frut che al met vie un pocje de paiute che al cjape di so pari e di sô mari, nol è par cjolisi un zûc o la biciclete: al è par meti sù cjase di grant. Nuie al è plui impuartant de cjase, par un furlan.


text:
#09 – Il mani dal ristiel
“Nono, nono! Ven fûr svelt!!! Cor, anìn a viodi l’arc di San Marc! Dai mo, moviti che nol è timp di piardi!”
“Cumó, cumó, ce presse!” al rispuindè il vecjo tant che sul so banc di lavôr al jere daûr a regolâ il mani dal ristiel.
“Nono, anìn che no vin timp di fâ faliscjis!”
Il frut al simiotave peraulis sigûr sintudis di sô none, ma al om i vevin tornât smovi pinsîrs aromai ricorints. La malatie e steve lant indevant a la svelte, i vevin dit i miedis. Masse svelte, al pensave lui. E il cjâf al coreve par daûr a dute chê infinitât di voltis che al veve doprât malamentri il so timp.
Masse adore o masse tart!
Cussi i pareve che e fos lade la sô vite: simpri fûr timp!
La vôs insistente dal canai lu scjassá vie dal so cjalâ tal vueit!
“Nono mi scoltistu?!”
L’om al poiá il mani di len cjalant ingropât il frut.
“Sigûr che ti scolti ninin! Ce fasino ancjemo ca! Fûr di corse, no volarino migo rivâ tart e lassâsi scjampâ l’arc di San Marc?!”
Cjapant sù tal braç il piçul e striçantlu plui fuart che mai a lerin fûr de puarte che e menave viers l’ort.
di ***
#1***


text:
Acheus
I acheus (par grêc AxaίFoι Akhai(w)oí) a son la tierce popolazion eleniche, dopo i Jonis e i Eolis, che daûr de tradizion a varessin invadût la Grecie intal II mileni p. di C., rivant a tignî la egjemonie definitive su ducj i grêcs. Denominazions che a puedin jessi sinonimichis di Acheus a son chês di Argjîfs, de citât di Argos, o Danaus, vâl a dî "fîs di Danau". Vuê si dopre ancje il tiermin miceneus, de citât di Micene.
Inte Iliade cul non di Acheus a vegnin indicâts ducj i popui grêcs che a àn vût part te Vuere di Troie. In etât storiche a son stâts claâts Acheus i abitants de Acaie Ftiotide, inte Tessalie meridionâl, e de Acaie Egjialee, de regjon de Acaie e di part de Arcadie.
Par ce che al rivuarde la penetrazion di chest popul inte aree greghe si riten in gjenerâl che checj popui di origjin indoeuropeane, traviers i Balcans, a vedin cjapât il Peloponês tor dal 1500 p. di C., in coincidence cu la fin de ere minoiche.
Forsit a son riferiments ai Acheus tai documents ititis, dulà che a saressin clamâts Ahhiyawa, e egjizians (Aqaivasa) de seconde metât II mileni p. di C.


text:
FriuliDoc 2022 - Risotto Montasio e pere redazione
RISOT MONTASIO E PIRUÇS di TIZIANA BELLINI di UDIN
INGREDIENTS PAR 4 PERSONIS:
320 gr di rîs
2 piruçs
1 cevole
100 gr di formadi Montasio di stagjonadure medie
Spongje
1/2 tace di vin blanc sec
Pal brût:
1 cueste di selino
1 carote
1/2 cevole
1 sedonute di sâl
1 litri di aghe
PROCEDIMENT:
Meti a boli la aghe cul selino, la carote, la cevole e il sâl. Fâ cuei par 30 minûts.
Taiâ la cevole a miezis lunis finis e scaltrîlis cu la spongje intune caçarole a fûc bas.
Spelâ i piruçs; taiâ un a cubuts e scaltrîlu cu la cevole, chel altri taiâlu a fetutis e caramelâlu te fersorie cu la spongje: al coventarà par decorâ. Zontâ il rîs te cevole e tal piruç inmorbidîts e brustulâ par cualchi minût, sfumâ cul vin blanc, fâ svaporâ e zontâ il brût un pôc par volte. Cuant che il rîs al è al dint, studâ il fûc, meti il Montasio taiât a cubuts e mantecâ, messedant in maniere delicade. Lassâ polsâ taponât e servî cun fetutis di piruç caramelât, la salse dai piruçs cuets te spongje e pevar blanc masanât.
Scolte la ricete in lenghe furlane:


text:
Oceanie
Oceanie e je une peraule doprade in sens stret par indicâ l'insiemit de Polinesie, Melanesie e Micronesie, une division pôc sientifiche, tirade fûr di Jules Dumont d'Urville intal 1831.
Intal fevelâ comun, e in gjenar in sens plui larc, cun Oceanie si intint il continent che al inclût ancje la Australie e la Gnove Zelande.
Ripartizions internis[cambie | modifiche il codiç]
La ripartizion tradizionâl de Oceanie, doprade ancje dal ONU par dividi il mont in macroregjons, e divît il continent in:
Gjeografs e linguiscj a preferissin invezit une division dal continent in dôs regjons, su la base di criteris gjeografics, botanics, zoologjics e linguistics. Chestis dôs zonis a son:
- Oceanie dongje (inglês Near Oceania), cun Australie, la isule de Gnove Guinee e i arcipelacs dongje, cun lis Isulis Salomon
- Oceanie lontane (inglês Remote Oceania) cun la Polinesie, la Micronesie e la Melanesie, fûr che par lis Isulis Salomon
La part plui grande des tieris fûr de aghe di chest continent a son in Australie, ma si dopre il tiermin Oceanie par fevelâ di chest continent parcè che lis aghis a son impuartantis, e a coleghin i variis tocs.
L'Oceanie al è il plui piçul dai continents e il penultin pe popolazion, prin dome de Antartide.
Regions, stâts e teritoris[cambie | modifiche il codiç]
L'Oceanie e je scuasi dute formade di piçulis isulis nazionâls, cun la Australie che e je la uniche di dimension significative. Lis unichis nazions che a àn confins su la tiere a son Papue Gnove Guinee e Timor Est, che a confinin cun l'Indonesie.
Lis nazions de Oceanie a son rivadis a vê nivei diviers di indipendence des vieris potencis coloniâls; o cjatin ancjemò teritoris dipendents come la Gnove Caledonie, teritori di oltrimâr francês o lis Hawaii, stât USA.


text:
Sience Furlane
Sience Furlane e je une produzion audiovisive di divulgazion sientifiche in lenghe furlane, realizade par cure de SSTeF pe television e trasmetude de RAI Friûl Vignesie Julie tal 2008.
La serie e je componude di 4 trasmissions di 15′ minûts.
In ogni pontade, cu la forme di une interviste, condusude dal gjornalist Giorgio Cantoni, intervalade di filmâts di spiegazion, al ven presentât in forme divulgative un argoment sientific. Une rubriche finâl e presente une schirie di tescj o di sîts internet che a puedin judâ a infondî l’argoment.
Lis pontadis a son dedicadis a:
La Basiliche di Aquilee in 3 D (interviste al Prof. Domenico Visentini de Universitât dal Friûl)
Metereologjie furlane e i events violents (interviste al Dot. Dario Giaiotti e al Dot. Fulvio Stel de ARPA dal FVJ
Il cjastenâr tal Friûl (interviste al Prof. Romani Locci de Universitât dal Friûl)
La storie dal vin furlan (interviste al Prof. Enrico Peterlunger de Universitât dal Friûl)
Su cheste pagjine tu puedis viodi une cerce de interviste cun Dario Giaiotti pe pontade su la meteorologjie.


text:
Ancje i austriacs si insumiin di vê une lôr cjase. Tant che tai paîs dulintor, la realizazion di chest insium al dipent des pussibilitâts economichis. La plui part e à di sielzi tra jessi a stâ intun centri urban – ven a stâi a Viene, a Linz o a Graz o a Salisburc – dulà che dut si lu cjate a doi pas, o pûr intun piçul paîs te campagne, cence puescj di vore.
Tant che, in gracie di une mobilitât simpri plui alte e di une biele infrastruture stradâl, a nassin tai ultins agns gnovis citâts satelitârs intune trate di 50 km ator dai grancj centris, dulà che la realizazion di une gnove cjase moderne suntun teren di 500 m2 e ven tor i 200 mil euros, o ancje mancul. A seconde de regjon, si pues vê un sostegn public, vâl a dî bêçs concrets o un credit.
SOSTEGN IN CUALE FORME?_ Il jutori di base al è un prestit cuntune durade massime di 30 agns e cuntun tas di interès bas, vâl a dî tor l’1%. Cetancj paîs a proferissin ancje promozions speciâls pes fameis.
Si puedin cjapâ bêçs par costruzions di lozaments gnûfs, par risanaments di lozaments che za a esisitin, e par meti in vore misuris di sparagn energjetic.
Lis condizions necessaris a son: vê la citadinance UE, jessi dentri intun ciert limit di redit, un finanziament protet, e la amissibilitât di un edifici.
In Basse Austrie, par esempli, tal câs ideâl si pues cjapâ un credit fin a 50.000 euros cun condizions a bon marcjât e cuntun risi minim. Ven a stâi, cuntune durade di 27,5 agns o vin dome l’1% di tas di interès ad an.
IL PAÎS DAI SPARAGNADÔRS_ Il contrat di sparagn edîl al reste – in gracie dal sostegn public – la forme di sparagnâ plui popolâr. Di nissune altre bande al gjolt di tante popolaritât come in Austrie: vuê si contin plui di 5,4 milions di conts bancjaris cuntun contrat di sparagn edîl.
Comoditât alte, cuntune riduzion sul consum di energjie_ In Austrie o vin cjasis passivis e a eficience energjetiche che a permetin un sparagn dal 80 al 90% des spesis pe energjie.
Altris disvilups
Len: une vore popolâr, dotât di grande capacitât di acumulazion termiche (la capacitât di mantignî la energjie termiche).
Veri: grandis superficis di veri, fintremai a façadis dutis di veri.
Ventilazion: sistemis di ventilazion interne.
Crisi sì o no?_ La Austrie e reste un paîs di Häuslbauer (costrutôrs di cjasis). Daûr i ultins dâts, un Häuslbauer al investìs in medie 190.000 euros pal so gnûf nît. L’84% di lôr al lavore cun risorsis propris, il 60% al domande un jutori monetari, il 54% al à concludût un contrat di sparagn edîl, il 50% di lôr e à dibisugne di un credit.
Trop vegnie une ore di vore?_ Secont la AK (Cjamare dal Lavôr), i presits pai artesans a son dopleâts: a son lâts sù tai ultins agns plui dal tas di inflazion. Par une ore si paie di 60 a 95 euros; par prionte, al è di tignî cont des spesis di viaç e des oris straordenariis (dal 50% fin al 100% in plui).
Il «fast food» dai modons_ Daûr dal mût di vivi dai nestris dîs, al è gambiât ancje il mût di fa sù une cjase. Une cjase no je plui un progjet cence fin che al va indenant par agnorums cun coscj imprevedibii.
In mût pareli al fast food di divignince americane, o vin ancje la fast cjase, metude adun tic e tac. Par progjetâ, preparâ il teren e meti sù la cjase, a coventin un mês o doi.
In Austrie si fasin sù plui di 5.600 cjasis prefabricadis ad an, cuntune tindince in cressite. Za vuê, une cjase familiâr ogni trê
e je prefabricade industrialmentri.
Lis cifaris a fevelin di bessolis. Se o vevin
vie pai agns Otante dome sù par jù il 12%
di cjasis prefabricadis, vuê za un tierç
des cjasis al è fat sù in chest mût industriâl. I clients a son pronts a spindi plui bêçs: tai ultins cinc agns al è lât jù l’interès te categorie sot 90 mil euros dal 12%.
Viene e ten la «leadership» tal setôr des cjasis passivis_ Viene e à za la plui alte densitât di edificis che a son costruîts daûr dai ultins standards de tecnologjie de cjase passive.
Fin cumò a àn fat sù 884 apartaments in cjasis passivis, cul sostegn public de citât. I coscj totâi de realizazion di 10 progjets di cjasis passivis a son stâts tor i 85,7 milions di euros, cuntun jutori concret de citât di 30,5 milions di euros. Cun chestis cifaris, Viene si presente tant che campione dal mont par chel che al rivuarde la costruzion ecologjiche, come pûr pal finanziament public.
Gnûfs progjets – 302 milions di euros_ Al moment, a son ancjemò daûr a fa sù 15 progjets di cjasis passivis cun 1.691 apartaments, comprendûts doi durmitoris pai students. I coscj totâi di ducj i progjet realizâts e dai progjets futûrs si calcolin tor i 302 milions di euros: di cheste sume, la citât di Viene e cuvierç 108,5 milions.
Grazie ai concets ecologjics, a Viene a regjistrin lis emissions di incuinants par persone plui bassis in dute la Austrie.
JANEZ ERAT
TERITORI – AUSTRIE. Sparagn energjetic e gnûfs concets ecologjics............
Ancje i austriacs si insumiin di vê une lôr cjase. Tant che tai paîs dulintor, la realizazion di chest insium al dipent des pussibilitâts economichis. La plui part e à di sielzi tra jessi a stâ intun centri urban – ven a stâi a Viene, a Linz o a Graz o a Salisburc – dulà che dut si lu cjate a doi pas, o pûr intun piçul paîs te campagne, cence puescj di vore.


text:
Tancj auguris, Fedora… auguris e graciis…
… par la tô voglade di confuart cuant che o scrivevi cun chê machine mieç tren a vapôr e mieç motopic par regjistrâ la prime note de contabilitât. I tiei voi a mi devin confuart e coragjo intun ufici indulà che, vuê come vuê, a si fevelarès di “mobbing”, ma tu tu jeris a li par dâmi fuarce e ligrie (cuant che o lavin a bevi il cafè insiemi)…
par la tô dolcece intant che tu i davis la tete a Cristiana, fevelantmi cui tiei mots dal miracul de maternitât…
…par lis nestris venturis di “frutatis di confin”, ai passaçs di Sant Andree e Cjase rosse, mete des nestris incursions a proviodi benzine, cjar e spagnolets: e cetant ridi cuant che intun confin nus mandavin indaûr par vie che o vevin masse robe, plui dal permetût, e nô, ligjeris, o passavin trionfantis par chel altri…
… aes nestris confidencis reciprochis, cualchi volte avilidis, altris invezit di sbacanâ par dut chel che a ti cumbinavin propit come dôs fantaçutis bintaris…
… aes nestris seradis a teatri, vivudis simpri cul entusiasim par la braùre dai atôrs e des atoris che, a cjalâju par television no podevin nancje sumiâsi trop brâfs che a jerin, invezit stant a li sot dal palc de sene…
… aes tôs telefonadis cuant che tu “percepissis” che il nivel di sopuartazion par une femenute di un pensionât cence padin e un tic masse vivarôs, al va sù sù adalt inte scjale Richter (mica inta che Mercalli, no veh)… ben tu tu sês a li e tu capissis il grât sismic che mi fâs scjassâ e a plancut tu lu fasis deventâ cuiet splanant la robe, gjavant un pôc l’impuartance…
… aes nestris contis di nonis, che o sin, di maris che o sin e o sin stadis, di fantatis ch’o jerin, di frutis che o forin: a la fin lis nestris storiis nus fasin sintî come dôs sûrs par dut chel che di une al jentre inte infanzie di chê altre.
… graciis, in struc, par la part positive che di te e je inte mê vite e, a la fin, ancjemò auguris fantastiche FEDORA, AMIE al grât plui alt ch’al sedi!
di Barbara Battel
#945


text:
El Cairo
El Cairo (in lenghe arabe: القاهرة, al-Qāhira) e je la capitâl dal Egjit. Al conte pui di 10 milions di abitants in tal sô governatorât e scuasit 20,4 milions in te aree metropolitane dongje. Ven creade cussi, la grande aree metropolitane, il Grant Cairo (in lenghe arabe: القاهرة الكبرة, Al-Qāhira al-Qobra). E je la citât pui popolade daspo Lagos in Nigerie. Le citât je traversade dal Nîl. Ancje se il nom uficiâl de citât al è al-Qāhira, le citât ven clamade Egjit, Miṣr (in lenghe arabe: مصر) pronunciât Masr tal dialet locâl.


text:
#12 – Che il soreli ti cjali
Un pît te aghe, a planc, tacant de ongule dal poleâr. La aghe e stralûs tal aiar colôr di viole, intant che lis fueis dal piçul bosc a piturin cul lôr profîl l’ôr de sere. Lis lôr sagumis a spice a son striis plenis di fam. I dêts dal pît, la plante e la cjavile interie si bagnin tal licuit cidin.
A son ducj li e lu cjalin cun solenitât, parfin i fruts a àn smetût di cori ator e si son fermâts, come incantesemâts. Il vieli si svicine e lu sburte par che al jentri te poce cence esitazion. Cumò il zovin al è dut bagnât, al stâ in pîts a fature te aghe che e devente simpri plui fonde. “Che il soreli ti cjali!”, al dîs il vieli. “Che il soreli ti cjali!”, a rispuindin ducj.
Sô mari lu vogle in maniere indecifrabile. Ise preocupade o braurose? Aie pôre?
Ancje il vieli lu cjale cun intensitât, come par dâi fuarce. Po si slontane planc, murmuiant preieris.
Lui al sa che cumò al à di restâ te aghe fin che ducj no saran lâts vie.
Al cjale in sù e al cîr la lune. E je lontane, si viôt a pene tal viole di chel cîl. Daûr dai grancj arbui al intive la presince de citât, aromai mieze sbandonade, e il fum dai fûcs che cualchidun ancjemò al pie sui gratecîi.
La aghe pantanose lu cercene e lu braçole. Aromai al è restât bessôl, il viole al devente simpri plui neri, lis spalis e i braçs simpri plui blancs. Lis riutis de sô piel ingrispade i fasin sintî sgrisui di frêt.
Nol è il prin che al scugne slontanâsi dal vilaç e nol sarà l’ultin, i uciei a àn svolât intune maniere masse clare par podê fâ fente di nuie. Di cuant che e je stade creade, la Entitât no lasse passâ lune cence domandâ un sacrifizi. Cumò al tocje a lui. Ma nol à pôre. Al fasarès di dut par judâ il vilaç, so mari e i soi fradis. Doman al cricâ dì al jentrarà te poce cuntun grant clap peât intôr. Al è rivât il timp di lâ insom. Al siere i voi e al cîr di sintîsi aghe, pantan, fum, lune. “Che il soreli mi cjali”, al sunsure.
di ***
#***


text:
Cjanton di Grevenmacher
Il Cjanton di Grevenmacher al è un cjanton dal Lussemburc orientâl. Al confin cun il cjanton di Echternach a nord, cun il Land todesc de Renanie-Palatinât (circondari di Treviri-Saarburg) ad est, cun i cjantons di Remich e Lussemburc a sud e cun il cjanton di Mersch a ovest. Il cjaf-lûc al è Grevenmacher. La superficie a je di 211 km² e la popolazion tal 2012 a jere di 26.135 abitants.
Al ragrume 8 comuns: Betzdorf, Biwer, Flaxweiler, Grevenmacher, Junglinster, Manternach, Mertert e Wormeldange.


text:
E je une procure speciâl irevocabil che une siore di Çurçuvint e à dât ae gnece pe gjestion di une sô piçule proprietât il prin document notarîl par furlan, almancul tes etis plui modernis. Al è sucedût ai prins di Mai a Buie, li che une nodarie che e ven de provincie di Napoli, stant che la siore si esprimeve dome par furlan, e à metût par scrit di man sô che jê no capìs la lenghe furlane, si che duncje e sarès coventade une traduzion de procure.
In particolâr, tes cjartis al è scrit che la siore in cuistion «e declare di no cognossi la lenghe taliane, e di cognossi dome la lenghe furlane, lenghe che jo Nodarie no cognòs».
Par risolvi chest cantin, lis parts si son indreçadis ae dotore Raffaella Picco dal Ufici de lenghe furlane dal Comun di Buie, che e à redizût il test in marilenghe lant daûr de grafie uficiâl, lu à voltât par talian e po lu à let devant des dôs parts contraentis. Jenfri i testemonis al jere presint ancje il sindic di Buie, Luca Marcuzzo, che al à ricuardât la ativitât preseose dal Sportel pal furlan dal comun, che di cuatri agns in ca al da un supuart linguistic valit intal cjamp aministratîf.
«Mi à fat cetant plasê che la nodarie e vedi pensât di indreçâsi al nestri sportel, pandint une sensibilitât no di pôc intai confronts de lenghe furlane» nus à dit Raffaella Picco, zontant che «cheste sielte e val inmò di plui stant che e rive di une persone che e ven di fûr dal Friûl». In chest câs, la figure dal responsabil dal Ufici de lenghe furlane e pues intervignî sei tant che tradutore sei tant che interprete, li che i documents aministratîfs voltâts in marilenghe di bande sô a àn ad in plen valôr legâl.
ALESSIO POTOCCO
ATUALITÂT – A Buie il prin at notarîl par furlan............
E je une procure speciâl irevocabil che une siore di Çurçuvint e à dât ae gnece pe gjestion di une sô piçule proprietât il prin document notarîl par furlan, almancul tes etis plui modernis. Al è sucedût ai prins di Mai a Buie, li che une nodarie che e ven de provincie di Napoli, stant che la siore si esprimeve dome par furlan, e à metût par scrit di man sô che jê no capìs la lenghe furlane, si che duncje e sarès coventade une traduzion de procure.


text:
Claudia Brugnetta, regjiste de sede Rai dal Friûl-Vignesie Julie, e rispuint a proposit dal ERRATA CORRIGE: L’AUTOGRILL DI PAOLO PATUI di Oscar Puntel, «Friûl tal etere», Març dal 2009.
Visantmi in maniere esate des mês declarazions tal cors de interviste che mi à fate il vuestri colaboradôr e publicade tal vuestri numar di Novembar dal 2008, la frase «la idee e je stade propit de regjiste Rai» evidentementri (e in chest câs ancje in maniere corete) si riferìs al fat che Autogrill e je la prime «real-com furlane», apont di Claudia Brugnetta che – sui dialics e su lis storiis scritis inte prime part de pontade di Paolo Patui – e à ideât un gnûf format che al rivuarde no dome lis modalitât di riprese (vâl a dî telecjamaris fissis par incuadraduris fissis e cence nissune «panoramiche», daûr dal stîl des sit-com), ma che e à zontât pe prime volte inte storie dal gjenar «sit-com» apont, la «sogjetive» in moviment. E cun di plui e à ideât un gnûf format: la sigle di code «senegjade». Vâl a dî: finide la storie scrite di Patui (cuntune durade variabile di cirche 10/13 minûts par episodi), i 7/10 minûts che a restin di dute la pontade a son determinâts de sigle dal program. Che e je deventade, par ogni episodi, une altre mini storie pensade e volude de stesse regjiste e di mût che cui atôrs si sperimentàs, une volte stabilît un «canevaç», la art de improvisazion. Ve spiegât il parcè de definizion e il sens dal gjenar che pe ocasion al è stât tornât a batiâ in maniere ironiche di bande de regjiste «real – com», vâl a di une «comedie» sì, ma cun situazions «reâls», par vie che a son saltadis fûr sul moment de creativitât, de emotivitât e de sensibilitât tai siei aspiets plui comics dai stes atôrs e de regjistre che a ‘ndi è ancje autore.
Cun di plui, mi tocje vê indiment a cheste Testade che l’unic responsabil dal progjet (in chest câs televisîf) al pues jessi dome che il regjist che al aparten ae Aziende, designât pe produzion e pe realizazion di chel istès progjet di bande de stesse Struture Rai di competence.
Duncje il «responsabil dal progjet» come che o vês scrit inte errata corrige, nol è il siôr Paolo Patui, ma la siore Claudia Brugnetta, regjiste de Aziende Rai, Radio Television Taliane.
O cjapi la ocasion par ringraziâ di cûr dut il cast artistic di Autogrill (che jo o ai volût e direzût) pe grande gjenerositât e capacitât rimarchevule dimostradis ancje inte dificile art de improvisazion.
AL RISPUINT OSCAR PUNTEL:
O varès za pront il titul e i atôrs. Sì: daspò la ultime letarute rivade a chest gjornâl, mi è vignût iniment che o volarès produsi une sit-com. Si clamarà «Cjase Brugnui». Ven a stâ union di Brugnetta e Patui. Dute dedicade ae cuistion jenfri la regjiste de sede regjonâl de Rai, Claudia Brugnetta, e il regjist teatrâl e studiôs, Paolo Patui. Ducj e doi (autôrs?, responsabii?, pardabon no si sa plui ce peraule doprâ) si contindin la maternitât/paternitât de prime sit-com in marilenghe «Autogrill Friûl». Al jere Otubar dal an passât che i vin dedicât un articul che al diseve: «la idee e je stade propit de regjiste Rai». Duncje, si fâs sintî Patui: «La idee e il progjet a son miei». Alore o prontin l’errata corrige. Po cumò e scrîf la siore Brugnetta une altre volte… In sumis Brugnetta&Patui, cence savêlu, a ‘nd àn za scrite une altre, di sit-com: in onde su La Patrie dal Friûl.
Jo intant mi insumii une serie tivù cui miei doi gnûfs beniamins di «Cjase Brugnui». Li che si rebechin, si amin, si odein e si vuelin bon. I sucessôrs di Sandra Mondaini e di Raimondo Vianello. Version marilenghe. Ce biel dismovisi la domenie di buinore e gjoldisi, cit di cafelat in man, la gnove trasmissions de Rai pal Friûl-VJ.
LETARIS – Sit com… infinide!............
Claudia Brugnetta, regjiste de sede Rai dal Friûl-Vignesie Julie, e rispuint a proposit dal ERRATA CORRIGE: L’AUTOGRILL DI PAOLO PATUI di Oscar Puntel, «Friûl tal etere», Març dal 2009.


text: Martars ai 25 di Avrîl 2017, pe Fieste de Liberazion, devant di delegazions di dut il Friûl, a Udin, in Place Libertât, il sindic prof. Furio Honsel, tal so discors celebratîf de Resistence, vint iniment la tragjedie resinte di Giulio Regeni, al mutive dal fat che vuê “tanti cittadini di Udine spontaneamente si raccolgono ogni 25 del mese presso la colonna alla Giustizia per ricordarlo”: un ricognossiment di braure pe iniziative di movimentazion popolâr su chel cantin inviulade propit dal moviment civic culturâl alpin-adriatic dal Fogolâr Civic e dal circul universitari furlan de Academie dal Friûl


text:
“Beâts vualtris zovins, che a vês timp di fâ dal ben”, al diseve San Filipuneri, il paradis nol è fat pai poltrons.” Cussì a sîs di buinore, mê mari, cun cheste filastrocje plovessial, neveassial, glaçassial mi butave fûr dal jet. E jo ancjemò indurmidît, cjalt come un colomp, o saltavi fûr des cuviertis pront a vistîmi par no murî di [...]
Tag: Nello Malisano
Rino, sentât come ogni dì su la stesse cjadree, si cjalave intor, pierdintsi cui vôi in chês machinis ch’a jemplavin la stanzie. L’ordenadôr su la scrivanie al faseve di paron, cun in bande une stampant. Nol mancjave l’I-Pad e une schirie di telefonuts e ordenadôrs che in vincj agns al veve cambiât. Jenfri chei mûrs si contignivin dentri ducj i [...]
“Cui isal cumò? Vuê no sai ce porco … che àn. Tililin, tililin une altre volte al torne a ciccicâ … Al à tacât bielzà a lis sîs di buinore cun Pieri che mi à domandât la amicizie. Propit lui, che cuant che mi cjate pe strade al fâs di dut par no saludâmi. Parfin une dì, soflantsi il nâs, [...]
Il tren al leve vie spedît jenfri lis campagnis brusadis dal soreli. Cjalant de barconete, al someave che invezit dal tren, chei arbui che si viodevin dulintor, fossin lôr a cori vie. E in chel zûc di imagjinis Mirko si jere cuasi indurmidît, pensant a cuant che in chei prâts, cul parecjadudis si jere butât. A jerin i agns de [...]
Puar Pieri al jere plui di un mês che nol rivave a svuedâsi i budiei. Panze sglonfe e di là dentri, nancje a murȋ, nol jesseve un flât. “O soi come puare mê agne Marie”, si diseve, “ancje jê di chê bande, si è, e no di pôc, lambicade. Ma a pensâle ben, jê un rimedi lu veve cjatȃt cu [...]
Chel mâl che di un pieç lu fruçave al veve ridot Gjildo, âstu presint chei cjans che ogni tant si viodin pes stradis che non mangjin cui sa di tropis zornadis? Cussì al jere lui. Sec come un stec, cu la muse tirade, i voi vierts, sì e no par chel tant che i bastave par cjalâ indulà meti i [...]
Te imagjine: Hemingway Là jù insom de strade, indulà che si jentrave in te place no si scherçave, si traeve pardabon,. Cun di plui al jere dut un cori sù e jù di int cun bandieris, bombis molotov, bastons, cjadenis e altris imprescj di vuerilie. In chel macel, mi sintivi cussì confondût che no savevi in ce part di mont [...]
“I carabinîrs…? Sì sì a son jentrâts i carabinîrs… No sai cui che ju à clamâts… Cumò a son là dentri cun lui e cun so pari… Dai Rino no sta insisti, cumò nol pues jentrâ nissun, nancje tu, ancje se tu jeris il so miôr amì… Di sigûr a spietin il magjistrât….” Ma alore e je vere, Michêl, nol [...]
In chei agns lavôr no ‘nd jere par nissun. Tant al è vêr che ducj i coscrits de classe di Gabriêl a jerin lâts vie pal mont. Lui, cun sô Mari vedue e sô sûr vedrane nol veve podût fâ come lôr. Di mistîr al faseve il sblancjin, ma colpe de miserie presint in dut il paîs, a part cualchi [...]
A Rem, di cuant che al jere partît, i plaseve tornâ ogni an des sôs bandis, cuant che la fumate, il frêt, la nêf o la ploie a fasevin di parons. Al rivave tal so paîs d’Invier e si lu viodeve ogni dì, torzeonâ par chês monts e par chei plans che di frut al cognosseve come lis sôs sachetis. [...]
Te provincie di Udin al prin dì, di Zenâr dal doimil e trente si contavin 135 paîs. Un plui biel di chel altri. Mortean cul so cjampanili, Palme a forme di stele, Acuilee capitâl dal patriarcjât, Cividât cul so puint dal Diaul, Vençon cu li sôs Mumiis, Glemone cul so Cjampon. Lassìn sta ducj chei altris che de Cjargne fin [...]
Ancje in chê sere su la scrivanie, indulà che si sentave pal so lavôr, la pene, grivie, a Jacum no i scoreve. La sintive pesante come se fos un modon. E chest lu avilive, ma ce che pui lu aflizeve a jerin il so cûr e il so cjâf vueits. Cussì tant che no i ispiravin plui ideis emozions par [...]


text:
«Te musiche, come te vite, la uniche robe che e conte ae fin e je la ispirazion e il coraç di lâi daûr, cence preocupâsi des consecuencis. Se un doman al ven fûr che si veve fat alc in maniere sbaliade, almancul si lu varà fat divertintsi». Si presente cussì Priska Benelli, artiste di Piluver. Il so al è un stîl inconfondibil. Il so ultin cd al è “Souvenir de Printemps”, cul titul par francês, che al conte des origjins de artiste. Cheste produzion dal 2015 e à vût recensions une vore bielis e e à puartât a Priska grandis sodisfazions personâls.
Le cjatìn par fâsi contâ dal so gnûf album dal titul “Soli che si appartengono”, che al sarà publicât in curt, li che la artiste e à metût in musiche 12 tescj dal scritôr roman Alessandro Hellmann. «O vevi musicât un test dal scritôr tal 2006, “Niente di niente”, che o torni a proponi in chest gnûf cd intune altre version insiemi a altris che, tacant dal 2013, o soi lade indenant a musicâ».
“Soli che si appartengono” al jessarà in curt, ma su YouTube si pues za scoltâ une prime cjançon, “Santamarea”, e sul sît personâl http://priskamusic.com/ si puedin cjatâ tantis informazions.
Intant Priska e colabore cul amì e bassist Marco Dell’Asin e e continue a produsi cjançons par furlan, francês e talian. L’ultin toc che e à scrit al è propit par furlan e si clame “Anime cence vôs”, cuntun test componût pensant a chei animâi che in cheste vite no àn fortune.
Pal avignî, il sium di Priska al è chel di vê simpri gnovis colaborazions, che le stimolin a cirî gnovis soluzions e gnûfs mûts di svicinâsi ae musiche.
«Gno pari al dîs che Piluver al è il paîs plui biel dal mont – nus conte -. Cualchi volte lu capìs, altris invezit mi domandi cemût che e sarès lade la mê vite se o fossin restâts a Parîs, dulà che o soi nassude. O vuei ben al puest dulà che o soi cressude, mi fâs tenarece dute cheste nature, chestis monts, il Tiliment… ma cualchi volte mi sint ancje isolade dal rest dal mont, massime a nivel di musiche. Chest isolament al pues jessi un dissuasîf par un zovin cjantautôr che al pense di scrivi par furlan. Par fortune che a esistin iniziativis e festivai internazionâi tant che Suns Europe, dulà che o ai partecipât ancje jo, e radios come Onde Furlane, Radio Spazio 103, Rai Radio 1 regjonâl che a promovin la musiche furlane».
E e zonte: «Mi preocupe la puaretât di culture musicâl de plui part de int, la mancjance di curiositât viers ce che nol ven de television. Insegnâ aes gnovis gjenerazions a resonâ cul lôr cjâf e a butâ il voli dilà di ce che al ven servît e a no contentâsi culturalmentri, e je la clâf par un avignî radiôs, ancje pes lenghis minorizadis tant che il furlan». ❚
Moira Pezzetta
MUSICHE. I sorelis che si apartegnin di PriskaMoira Pezzetta
«Te musiche, come te vite, la uniche robe che e conte ae fin e je la ispirazion e il coraç di lâi daûr, cence preocupâsi des consecuencis. Se un doman al ven fûr che si veve fat alc in maniere sbaliade, almancul si lu varà fat divertintsi». Si presente cussì Priska Benelli, artiste di Piluver. Il so al è un stîl inconfondibil. Il so ultin cd al è “Souvenir de Printemps”, cul titul par francês, che al conte des origjins de artiste. Cheste produzion dal 2015 e à vût recensions une vore bielis e e à puartât a Priska grandis sodisfazions personâls.


text:
La conte misteriose (11): Sul cricâ dal dì
… almancul di une ore un cidinôr pesant al è slargjât su la campagne ator de cjase. Dopo che il vieli al è restât inglimuçât tal mieç dal bearç nol è sucedût plui nie. La lune e je lade a mont a ocident; no si pues viodi se a son nûi su in alt. Soredut daûr de cjase il scûr al è fis e penç. In chel nerum si sint un pas strissinât su la tiere batude e il rumôr de cuarde che e ven tirade vie dal porton. Dopo plui nie par un timp une vore lunc. Lis gotis di aghe tal laip, il guuuak, guuuak avuâl de civuite o dal çus; un KRA sôl, net, unic, di un fossâl pôc lontan. La vôs bruide di un crot dismot a miezis di alc. Po dopo une soflade di aiar plui sec e plui fresc. A son i minûts cuant che la gnot e passe cence che si visisi te albe. Un gjal lontan le sint e al berle alt une, dôs voltis. E je une albe lente, cuasi no je buine di sburtâ in daûr de bande contrarie la largjure scure de gnot. Si pues lumâ il prin aparî sfumât de lûs sui ôrs dai nûi che dopo dal amont de lune a son lâts su in alt tal cîl. No son tancj ni tant fis. A puedin jessi l’avîs di un altri burlaç o ancje no. In ogni câs par prime robe si viodin chei nûi, po dopo la forme de cjase, la povolade dilunc vie de provinciâl, chês altris cjasis dulintor, fin dulà che al rive il voli. A jessin fûr cidinis dal scûr. Al somee che dut al stedi traviersant un veri opac, o ben che al stedi vignint fûr dal font di une grande aghe. Di gnûf il cjant dal gjal, alt une prime volte, un pôc mancul la seconde. Al somee plui lontan che mai, cuasi dilà dal orizont. Il tet de cjase al è lusint pe umiditât. Alc che al rodole jù cence rumôr dongje de nape; un piçul cuarp scûr bislunc. Al va a sbati gof cuintri l’ôr de gorne, si slargje, al pendole par un moment. Al è un uciel neri, cence vite. Al cole jù come un plomp. Si sint il piçul bot dal cuarp, ma come fof, smuartît. L’uciel muart al è colât su la cuarde fate sù li sot. Si scomence a viodi il spazi dal bearç, il cjar, il laip, la muraie. Il cuarp dal vieli nol è plui su la tiere batude. L’uciel al à ancjemò la ale vierte e a bandon, e devi jessi rote. Si sint un ciuleç curt. La puarte de cjase si vierç in sfrese planc planc. E ven fûr mieze muse dal Albin; al reste fer a cjalâ l’uciel muart colât su la cuarde. Po dopo la muse e torne dentri.
Sielte e voltade par furlan
dal Garzon de Ostarie


text: Martars ai 12 di Lui 2016, ve che lis bandieris di associazion dal moviment civic culturâl alpin-adriatic dal Fogolâr Civic e dal circul universitari furlan de Academie dal Friûl a jerin invidadis tal Domo di Udin a Messe Grande pai sants Macôr e Fortunât, patrons de citât e dal Patriarcjât di Aquilee di une volte. Tal moment de benedizion sul sagrât de glesie, lis dôs fradaiis a àn jevât par aiar in face dal vescul e dai sorestants civîi e militârs il standart cu la scrite parsore “Justizie par Giulio Regeni, orgoi dal Friûl” e cul simbul vueresc dal Spadon di Marquart, monitori furlan culturâl pai sassins e pai compliçs in mil manieris de copadice in Egjit di chel studiôs zovin di Flumisel che pe serietât dai siei studis al jere propit un pugn tal voli pal regjim egjizian che il guvier de Italie lu à batiât par “amì”: “une copadice – al à dit il dean dal Fogolâr Civic e de Academie dal Friûl, prof. Alberto Travain – che lis Istituzions di cheste Republiche i àn fat front dutis timorosis e cence costrut indulà che invezit il Vatican, che al è tant atent a ce che al sucêt ator, fûr di Europe, al somearès che, in pratiche, su la vicende, al vedi brilât juste pal so tasê!”.


text:
Ae fin dal secul stât un trop berghelôs di zovins poetis che si clamavin Trastolons a àn puartât une bugade di aiar fresc inte leterature in marilenghe. Lis lôr peraulis di ordin a invocavin un furlan viert, babelic, messedât, iperbolic e musicâl. Un dai plui impuartants dai Trastolons, Stiefin Morat, intal 2000 al veve puartât cheste filosofie inte narative cun Donald dal Tiliment, autentic romanç di cult de gnove leterature furlane (viôt la Patrie dal mês di Avost).
Dopo une lungje assence chest an e je vignude fûr, inte golaine »Discanto» de cjase editore Kappa Vu, la sô gnove opare: »Isulis».
LA OPARE_E je une racuelte di poesiis o miôr, un poeme autentic che al zire sul concet metaforic di isule e sui misteriôs destins de vite.
Si viôt che i agns a son passâts, i Trastolons si son misurâts cul mont, a an zirât pes argjentinis, a an cjatât amôrs, fruts, patiments, tradiments, maraveis e cruditâts. Cumò a son oms e si lu viôt tes oparis che a stan fasint, e cheste no je di mancul.
Trê a son lis sezions des lirichis. La prime e je »Mârs» che, nus spieghe Morat te formidabil postfazion finâl, e fevele de »impussibilitât dal sei», dal continui mudament des robis e dal naufragâ dai oms. La seconde part e je »San Pauli», il paîs dongje Morsan des Ocjis, che tal ‘600 al jere deventât isule vere fra doi ramons dal Tiliment e che isule un pôc al è ancjemò. A tignî peadis lis dôs parts a son ae fin lis lirichis de »I pomodoros da la Nives», la mari dal autôr che e lavore tal ort, »un altri mût di sei isule, dulà che fadie e gjonde si ufrissin a cui che al passe».
LENGAÇ DI MÂR_Lis metaforis a son continuis e maraveosis, si fevele di une gjeografie fisiche e umane in continui mudament, dal jessi fûr de norme, dai oms sbalotâts dal destin »tal cjant di un vint sbaliât». A ‘nd è amarece e solitudin cuant che »una bocja no bussa chê altra bocja / lavris siarâts a son peraula muarta».
Si fature però a cjatâ disperazion e ae fin si tornarà a partî: »Velis duncje! (…)/ Il soreli al sarà tal mâr grant/ la nâf a velis sglonfis come nûl» par cjatâ forsit »il vibrâ di une altre piel/ tra tantis piels a sé compagne».
Morat al è un mestri de lenghe che e rive a jessi tal stes timp lizere e profonde, autentiche e elegante, arcaiche e moderne. Par cheste opare al à cirût un furlan di mâr che nus puartedi intai scois, cul cogôl o il brituel in man, dongje dai scjaps e des balis di pes, intai barcons vernisâts di pôc, cuant che l’aguesta a crusta creps di caparossui. E sintint dut chest, come che nus insegne la Nives, curant cun pazience il so ort, o »gjoldin di estât e maravea».
Maurizio Biasizzo
CULTURE – LA FABRICHE DAI… LIBRIS. I Trastolons a son cressûts............
Ae fin dal secul stât un trop berghelôs di zovins poetis che si clamavin Trastolons a àn puartât une bugade di aiar fresc inte leterature in marilenghe. Lis lôr peraulis di ordin a invocavin un furlan viert, babelic, messedât, iperbolic e musicâl. Un dai plui impuartants dai Trastolons, Stiefin Morat, intal 2000 al veve puartât cheste filosofie inte narative cun Donald dal Tiliment, autentic romanç di cult de gnove leterature furlane (viôt la Patrie dal mês di Avost).


text:
Universitât
La universitât e je une istituzion di educazion e ricercje che atribuìs titui academics a seguit di corsis di frecuentâ daspò dai studis superiôrs.
Storie[cambie | modifiche il codiç]
La plui antighe istituzion educative dal mont e je considerade la Universitât Al Karaouin di Fes, in Maroc, fondade tal an 859.
La prime universitât dal mont ocidentâl e je chê di Bologne, fondade tal 1088. Tal cors dal XII e dal XIII Secul a forin fondadis une vore di universitât vie pe Europe, trops in Italie (Padue, Siene, Napul, Modine).
Universitât di Udin[cambie | modifiche il codiç]
La universitât di Udin e je la prime universitât dal Friûl, fondade tal 1978 tal ambit dai intervents pe ricostruzion dal Friûl daspò dal taramot dal 1976.


text:
Nestre interviste a un pescjadôr di Grau, imberdeât tai problemis dal vuê
Ferruccio Polo al è pescjadôr a Grau dal 1979. Cun lui o vin fevelât di cemût che al è in dì di vuê il so mistîr e dai problemis, ancje resints, de pescje in Friûl.
Siôr Polo, cemût isal gambiât il mistîr di une volte a vuê?
Cuant che jo o ai tacât, dal ’79, si leve in mâr cuant che al cricave il dì e si tornave tal dopomisdì, vuê i oraris a son gambiâts par dâ un prodot plui fresc: si jevisi a dôs e mieze di buinore e si torne a siet e mieze.
Alore rispiet a timp fa il prodot al è adiriture miôr, par une volte chei dal “agns indaûr si mangjave miôr” no puedin dîlu pal pescjât…
Il prodot al à lis stessis carateristichis, ma al rive 24 oris prime sul marcjât.
Un altri element di difarence di cuant che al lavorave gno pari al è che cumò si colabore une vore di plui jenfri lis comunitâts. Cumò e esist une uniche OP (Organizazion Produtôrs) di Chioggia a Monfalcon, passant par Maran e Grau. Une volte jenfri i paîs di pescjadôrs a jerin dome barufis.
E trops dîs lavoraiso par setemane?
Nô che si ocupìn di vongulis e fasolaris – jo in particolâr o soi un fasolâr – o lavorìn cuatri dîs par setemane, chei che si ocupin di pescjât, cinc dîs sui siet.
Tant che fasolâr o dopri un mieç clamât “draga motosoffiante” impen di une vere barcje, che a doprin chei dal pescjât.
Rispiet ai problemis che si à sintût fevelâ di resint, il gasoli costôs, vualtris cemût sêso?
Il probleme dal gasoli al è ma nol è l’unic. Al è il caric intune situazion bielzà penze. Par chei che si ocupin di pescjât si zonte al fat che no rivin plui a fâ la cjame di pes avonde buine di jessi economichementri vantagjose. Simpri di plui si viodin barcjis che a stan fermis leadis.
Par vie?
Par vie de Cravuazie: une volte lôr no vevin une flote di nâfs pe pescje in mâr e duncje il pes al faseve il zîr par là come se al passàs intune oasi naturâl, al rivave dut chi di nô. Di cuant che al è lât jù il comunisim, nô i vin vendût lis vecjis barcjis, lôr lis àn metudis a puest e cumò si subìs chê concorince. Zontìn l’incuinament e altris fatôrs ambientâi: il fat al è che no ‘nd è plui pes.
E ce soluzions si podaressie vê?
La uniche soluzion che o viôt praticabile e je la ferme de pescje par cualchi an.
Par voaltris “fasolârs” il probleme al è dome chel dal gasoli, alore…
Nô no vin scjarsitât di prodot: o vin bancs selezionâts li che o lin a pescjâ, e ancje chei metûts a polse. Il probleme dal gasoli di zonte però a un probleme di vendite dal prodot: o cjapìn masse pôc par chel che o fornìn e no rivìn a puartâ fûr un vuadagn adeguât. Al è il problem de cussì clamade filiere: masse passaçs par rivâ al consumadôr e il produtôr nol cjape avonde.
Rispiet al Friûl lui ce si sintial tant che apartignince?
O disarès che no si sintìn furlans, o fevelin un altri lengaç. Jo no capìs cuissà ce di furlan: o sai ce tant miôr il todesc. Furlans a son chei di là a Maran, che a fevelin in maniere divierse.
Redazion
________________________________________________
Il puart di Grau
Chel di Grau al è un “puart canâl” par barcjis cu la pescje basse. A son 6 bancjinis destinadis a la pescje, pe conservazion dal pescjât a son presint 4 implants di produzion di glace, 2 conzeladôrs, 2 frigos e 2 glaceris. A son presints distributôrs par riforniment di gasoli.
LIS BARCJIS_ La marinerie di Grau e je formade di 21 barcjis di pes di 10 e 20 toneladis. Altris 23 barcjis tra 6-10 toneladis, a son impegnadis te pescje piçule. Il puart al ospite ancje 29 barcjis che a pescjin moluscs cu la draghe “turbo soffiante”, i armadôrs di chestis unitâts di pescje a son dâts dongje intun consorzi di gjestion che al cjape dentri dut il compartiment di Monfalcon. Lis cualitâts di pes plui pescjadis a son: passaris, fasolârs, capis santis, canestrei, vongulis, sfueis e calamârs.
CURIOSITÂTS_ A Grau e je la sede dal Istitût statâl pes ativitâts marinis “Leonardo da Vinci”. La prime domenie di Lui si ten la procession religjose “El Perdon de Barbana”. Si ricuarde l’avôt che al cole ogni an dal 1237 cunt che une pestilence teribile e cjapà la citadine. Di in chê volte i citadins si impegnarin a visitâ in pelegrinaç il santuari di Barbane che e je la piçule isule li dongje dentri de lagune. Ogni an si fâs la procession di barcjis fint al santuari li che si fâs messe e po dopo si fâs fiest.
IL MARCJÂT DAL PES DI GRAU_ Costruît dal 1975, al è fat di detaiants, grossiscj, ristoradôrs, ambulants e pescjeriis. Il presit dal prodot al è fissât midiant di une aste a vôs a orele. L’ 80% dal pescjât produsût dal puart al ven metût sul marcjât, il 20% al ven invezit mandât viers altris marcjâts o trasformât.
________________________________________________
Marin, il poete di Grau
No si pues fevelâ di Grau cence memoreâ
il so grant poete (Grau, 1891- Grau 1985).
O publichìn une sô poesie, piçul omaç
ae sô citadine tal dialet gradesan.
PAESE MIO
Paese mio,
picolo nío e covo de corcali,
pusào lisiero sora un dosso biondo,
per tu de canti ne faravo un mondo
e mai no finiravo de cantâli.
Per tu ‘sti canti a siò che i te ‘ncorona
comò un svolo de nuòli matutini
e un solo su la fossa de gno nona
duta coverta d’alti rosmarini.
gjavât fûr da Cansone picole, 1927


text:
Lis celebrazions de Fieste de Patrie dal Friûl no si limitin ae zornade uficiâl dai 3 di Avrîl, ma a son acompagnadis di un calendari siôr di events culturâi che si davuelzin a tacâ dal mês di Avrîl fin al mês di Setembar dal 2022.
Midiant dai contribûts dâts fûr de Regjon Autonome Friûl-Vignesie Julie e de ARLeF ai Ents locâi dal teritori di lenghe furlane (sedi dal Friûl che dal Venit), a son in program events di cualitât che a àn l’obietîf di fâ cognossi la lenghe, la storie e la culture furlanis, ancje in modalitât online, cjapant dentri in particolâr lis gjenerazions plui zovinis; la stampe e presentazion di publicazions o ancje la realizazion di lastris, targhis o insegnis turistichis che a ricuardin personalitâts impuartantis pe conservazion e pal disvilup de identitât furlane.
Chi sot, al è pussibil discjamâ il calendari di dutis lis iniziativis in program (inzornât in maniere periodiche, man man che a vegnin definîts i gnûfs detais dai varis apontaments).Date de Iniziative: Avrîl 2022


text:
Qui troverai il libro Scûr di lune pdf
...na crescente; vieri di lune: luna calante; il pont de lune: la luna giusta; lune gnove: novilunio; clâr (lusôr) di lune: chiaro di luna; colm di lune: luna piena; la lune in colme a cuche: la luna piena sta spiando; scûr di lune: interlunio; a ... Gratis Pdf La spada dell'impero - PDF ... ... su la plane dal barcon; il sgnaulâ di un gjat, intal scûr, al someave il vaî di un frut, la lune Iontane si scuindeve inte fumate di chê gnot malcuiete. Di bot i vignì iniments chesi ve dismenteât uh inte machine di sbpari. Al jåre uitlibri di Harry Potter che i veve prestât sô cusine, che e une apassionade di chel personaç. Testi nella categoria "Canti del Friuli-Venezia Giulia" Questa ca ... » Scûr Di Lune ... . Di bot i vignì iniments chesi ve dismenteât uh inte machine di sbpari. Al jåre uitlibri di Harry Potter che i veve prestât sô cusine, che e une apassionade di chel personaç. Testi nella categoria "Canti del Friuli-Venezia Giulia" Questa categoria contiene le 82 pagine indicate di seguito, su un totale di 82. sf lune - luna calante: vieri (m) di lune; luna crescente: ğovin (m) di lune; luna di miele: pan (m) di gnocis, lune di mîl; passare la luna di miele: fâ la lune di mîl; chiaro di luna: lusôr di lune; notte senza luna: scûr (m) di lune; con la luna di traverso: a lune ledrose; con questi chiari di luna: cu lis lunis di cumò; illuminato dalla luna: inlunât; abbaiare alla luna: bajâj a ... Dizionari talian-furlan di informatiche e gnovis tecnologjiis = dizionario italiano-friulano di informatica e nuove tecnologie Dizionari talian-furlan di informatiche e gnovis tecnologjiis = dizionario italiano-friulano di informatica e nuove tecnologie / [a cura del = par cure dal CIRF, Centro interdipartimentale di ricerca sulla cultura e la lingua del Friuli = Centri interdipartimentâl di ... O confessi che, a part il numar prin di chel chi e un altri milante agns indaûr, non ai mai vût ben presint cheste riviste. Cumò che o scrîf par furlan e che, soredut, o lei une vore di plui in marilenghe, o soi rivât adore a cognossile miôr e a vê presint il lavôr che al stâ daûr. Nei giorni della Patrie, mercoledí alle 18 in sala Corgnali a Udine, le opere di Pellegrini, Serafini e Tam Lunari pal an 2011.pdf - Pro loco Colloredo di Prato Il gno cîl Come la lune e ven a cjalâmi intal scûr Cussì to tu vegnis a consolâmi il cûr Lagrimis a'nt colin tantis cheste gnot E jo no sai plui ricognossi se a son mês O e son rosade di ... Due Lune Calzature. Mi piace: 44.480 · 509 persone ne parlano · 1186 persone sono state qui. Dalla Fabbrica a Voi: finalmente il vero Made in Italy. Calzature artigianali donna e accessori,... Scûr di Lune alla Feltrinelli Article UDINE.Alla libreria Feltrinelli sarà presentato, venerdì 27 novembre, alle 18, il libro Scûr di Lune dello scrittore Checo Tam, alias Francis, alias Francesco Tami.Personalità poliedrica, l'autore si divide equamente fra musica e scrittura, da molti anni infatti è la voce del sabato notte su R... lunedì s. m. [lat. Lunae dies «giorno della Luna»]. - Primo giorno della settimana (o secondo, se si considera, come fa la Chiesa, primo la domenica), il cui nome deriva, per antiche credenze astrologiche - che hanno lasciato traccia pressoché in tutte le lingue indoeuropee - da quello della Luna, che si pensava ne «governasse» la prima ora: tornerò lunedi prossimo; sono libero ... Scûr di lune [Tam, Checo.] on Amazon.com. *FREE* shipping on qualifying offers. Scûr di lune Scûr di lune. Simboli, coscienza & adattamento. Giovanna d'Arco e il suo tempo. Bocci-bocci. I tumulti annonari nella Toscana del 1919. American dreams. Ermafroditi. Chimere e prodigi del corpo tra storia, cultura e mito. L'altra madre. Noi siamo tutto. L'altra America: i cattolici italiani e l'America latina. Si visavin ducj, par dî une, di cuant che il plevan i veve molât un scufiot dopo vêlu cjatât a fumâ daûr de canoniche. Al veve spietât la domenie di un batisim e, di scuindon, daspò di une gnot intirie passade su la rive dal f...


text:
Il libri di Gjoel
Di chest profete, vivût cun dute probabilitât dopo dal esili di Babilonie e ch’al à scrit tor la metât dal IV sec. p.d.C., no si sa propit nuie.
Cjapant il rimpin di une invasion di zupets o cavaletis, flagjel classic des tieris a soreli jevât, Gjoel al invide il popul a convertîsi par meti fin al disastri (cc. 1-2).
La seconde part dal libri e trate di un fat dut diferent: la zornade dal Signôr, vadì l’intervent diret di Diu inte storie compagnât di une straordenarie efusion dal so spirt ch’e cjape dentri ducj. Subit dopo, Diu al fasarà sentence dai popui e al scomençarà un mont gnûf.
I cristians a son lâts a cirî propit chest profete par fevelâ dai spiei des Pentecostis, cuant che il Spirtu Sant al è vignût jù sun dute la comunitât, dant vite a une gnove umanitât e a un mont gnûf.
Ancje lis pagjinis de prime part, che a invidin al pintiment e a la conversion, a son jentradis te liturgjie romane, che lis à metudis juste sul scomençâ dal grant timp penitenziâl, la dì de Cinisarie.


text:
Il todesc (Deutsch (jutori·info)) al è une des lenghis gjermanichis ocidentâls de famee da lis lenghis indoeuropeanis, e une des plui pandudis ator pal mont, ancje se no al nivel di altris lenghis coloniâls. E je fevelade di plui di 120 milions di personis in 38 paîs, i plui impuartants di lôr a son la Gjermanie, la Austrie e la Svuizare.
A nivel mondiâl, si segnale come la lenghe che si fasin plui traduzions di jê e viers di jê; e je intai prins trê puescj tra lis lenghis plui imparadis, e intai prins dîs puescj di chês plui feveladis.
Distribuzion dai fevelants natîfs di une lenghe/dialet gjermanic ocidentâl ai 31 di Dicembar 1937
Distribuzion al dì di vuê dai fevelants di dialets todesc inte Europe centrâl


text:
Giacomo Ceconi
Il cont Giacomo Ceconi (Pielunc, Vît 29 di Setembar 1833 – Udin 18 di Lui 1910) al fo imprenditôr e costrutôr.
Nassût in une famee no siore a disevot agns al là a Triest a imparà a fâ il muradôr. Al studià te scuele serâl e za di zovin, cun dai soi paesans, al cjapà dai apalts impuartants in Crauazie e in Ongjarie. Tai agns seguitîfs al fasè numerosis oparis specialmentri leadis al disvilup des feroviis austriachis.
Tal 1879 al cjapà la citadinance austriache, e par i lavôrs tal Vorarlberg l'imperadôr Franz Joseph lu fasè nobil.
Fra lis altris sôs oparis famosis si puedin ricuardà la costruzion de galarie di Bohinj in Slovenie e dal viadot di Cerneva alt 67 metris..
La plui celebre a fo di sigûr la costruzion de galarie dal Alberg in Tirol, lungje plui di 10 chilometris a fo la tierce galarie costruide tal mont e la prime tal imperi. Grazis a la organizazion dal lavôr e a lis gnovis tecnichis dopradis la opare o fo finide cun tredis mês di antecip. Par lui a lavorarin fin a 16.000 operaris tai variis cantîrs. A jerin scuasit ducj furlans che a vignivin des valadis dal Arzin, dal Tiliment e dal Cjanâl dal Fier.
Al restà simpri leât a lis sôs valadis, lui al fo il promotôr de costruzion de strade Regjine Margarite te Val dal Arzin e dal grant rimboscament dai monts lì atôr.
Libris su Giacomo CeconiModifiche
“Giacomo Ceconi un impresario friulano" di Lucia D’Andrea e Alessandro Vigevani, Cjamare di Cumierç di Udin - 1994


text:
Al mancjave dome che a metessin adun ancje Sdrindule e Toni Merlot te audizion de regjon su la cuistion des provinciis. Il conseîr Pedicini, che al veve vude la idee grandone di cheste comision al pues jessi pardabon contenton: no dome no je vignude fûr nissune propueste concrete, che si pensave tant che une soluzion uniche o almancul condividude da maiorance… e invezit e je plui confusion di prime. Tant che par fâ viodi che no àn lavorat di bant il puar Pedicini al à scugnût tirâ fûr dal cassetin la sô cjarte intestade dal Pdl e no chê de Region par presentâ une robe che e somee une soluzion.
Risultât duncje di cheste ativât dai partîts: mancul di zero, timp butât vie e soredut tante confusion.
Se po dopo o lin a viodi lis propuestis di Tondo e Serachianute o cjatìn une fumate compagne, se o cjalìn chê de Leghe o viodìn che une dì a disin une e la dì dopo il contrari.
Nus cjapin ducj pal boro, savint di fâlu, ma ce che plui al da fastidi al è cemût che a àn tratât la propueste de Vite Catoliche de division de Region in Friûl e Citât metropolitane di Triest. A fasin fente di nuie e a van indenant par cont lôr cence pensâ che la division de Regjon e je la idee plui plantade inte int.
E cussì ancje il professôr D’Aronco che tant a nomenin cuant che ur va ben, al finìs tal cidinôr.
Alore al sarès miôr che te comission a vessin invidât ancje “el mago deUmago”, almancul si rideve di plui.. ■
L’OM DI BURI
IL SIVILOT. Inte comission al mancjave dome el mago de umago............
Al mancjave dome che a metessin adun ancje Sdrindule e Toni Merlot te audizion de regjon su la cuistion des provinciis. Il conseîr Pedicini, che al veve vude la idee grandone di cheste comision al pues jessi pardabon contenton: no dome no je vignude fûr nissune propueste concrete, che si pensave tant che une soluzion uniche o almancul condividude da maiorance… e invezit e je plui confusion di prime. Tant che par fâ viodi che no àn lavorat di bant il puar Pedicini al à scugnût tirâ fûr dal cassetin la sô cjarte intestade dal Pdl e no chê de Region par presentâ une robe che e somee une soluzion.


text:
Monument dal Santuari di Mont Sante dal Lussari
Home Trois Troi Furlan Monuments Monte Lussari
I monuments
Il monument dai pelegrins dal Troi di Aquilee di Mont Sante dal Lussari è stât donât dal Circul culturâl Navarca di Dael e dal autôr Eligio D'Ambrosio di Cjasteons di strade pal jubileu dai 650 agns de Madone de Mont Sante dal Lussari.
Il monumento e l'inaugurazione
Cartoline con il monumento
Carateristichis
Il monument al rapresente la crôs patriarcjâl di Aquilee realizade intune dople version suntune piere di Verzegnis dal pês di 20 cuintâi. D une bande la crôs e je stade sculpide su la piere e di chê altre, e je stade fate cun desenis e desenis di clauts di fier.
La altece dal monument e passe i 2.20 metris e al à une largjece medie di 1.50 metris.
Il monument al è stât colocât daûr de culine dal Santuari a plui o mancul 200 metris de glesie; cui che al fâs il vecjo troi dal pelegrin al à mût di viodi di lontan il monument che, dilunc de inaugurazion al è stât definît "la Puarte al Santuari de Mont Sante dal Lussari".
- Volantino descrittivo del monumento: monumento del Santuario di Monte Lussari - 521 KB in PDF


text:
Il libri dai Proverbis
Come par chei altris popui, ancje pai ebreus il proverbi al è une massime e une sentence che si svilupe par similitudinis e parangons. Chest libri, il plui tipic de leteradure sapienziâl, al è cressût ator di dôs colezions principâls di massimis dal re Salomon, autôr di “trê mil proverbis” (1 Re 5,12-14), dadis dongje tai cc. 10,1-22,16 e cc. 25-29, cun cinc zontis ch’a ripuartin sentencis di sapients in gjenerâl (22,17-24,34) e di doi savis che no si sa nuie di plui dal non: Agur (c. 30) e il re Lemuel (31,1-9). Il dut al è sierât dal poeme alfabetic in laude de femine brave e buine (31,10-31).
I Proverbis a àn un intent pedagogjic tant personâl, tai rapuarts fra il pari e il fi, che sociâl, tai rapuarts fra il savi e la int semplice. Si vûl judâ il zovin, e il popul in formazion, a no lassâsi straviâ de int cence sintiment, stupide, superficiâl, materialone, storloche, ma e bati la strade de sapience, dal sintiment, de profonditât, de prudence. Che a son virtûts “umanis”, ma che a àn la lôr fonde te religjon e tal timôr di Diu. Nissune perfezion nancje umane, duncje, cence une salde religjositât, stant che la vere sapience e pò vignî dome di Diu, principi de sapience e Sapience increade.
Lis massimis a son imbombadis di sperience umane e di sintiment e tal stes timp a travanin une religjositât gjenuine. Cheste “umanitât” dai proverbis si le palpe ancje tal concet di felicitât là che la sapience e varès di fânus rivâ. Il savi nol à di vivi seont virtût par vê la vite eterne, ma par podê vê la serenitât e la pâs in chest mont, stant che passâ cuatri dîs in pâs cun Diu e cul prossim al è za un premi e une furtune. Si podarès fevelâ, partant, di un san umanesim, tal sens biel de peraule.
Cheste ricjerce de felicitât, ch’e partìs di un nivel cussì sclet ma no par chest negatîf, si alçarà simpri plui cul passâ dai secui e cul progredî de lûs de rivelazion. Crist al colmarà la sapience dai proverbis ma cence rineâju, parcè che ancje la sapience umane e ven di Diu e e mene a Diu.
Cheste antologjie de sapience di Israel e cjape dentri plui colezions, diferentis par autôr e par timps di composizion. Si pò dî che la racolte e veve di jessi complete za tal 200 p.d.C. Lis parts plui antighis a son chês atribuidis a Salomon, sec. X p.d.C. Une di chestis, la seconde (cc. 25-29), e je une racolte dade dongje par ordin dal re Ezechie a la fin dal sec. VIII (Pr 25,1).
Il valôr teologjic di cheste vore, come de pluritât dai libris sapienziâi, al è che Diu al semene la sô sapience ancje tai moments e tai lûcs “ordenaris” dal vivi dal om e partant la piçule lûs de nestre inteligjence, se ancje no rive al sflandôr de rivelazion, no je ni di scartâ ni di sbeleâ. E je une strade par lâ a Diu e par che Diu al operi tal mont.
Il valôr simbolic al è che ogni popul, comprendût il nestri, al varès di cirî, tal agâr de sô sapience popolâr, la olme de sapience di Diu.


text:
“Fidant te sô onestât furlane...”. Lettera a Fontanini da “Europa Aquileiensis”
Il nuovo partito euroregionalista friulano, guidato dal prof. Alberto Travain, scrive al nuovo Primo Cittadino udinese: “Non si riduca a semplice amministratore, ma sia proponga anche come raccordo della Friulanità e della Mitteleuropa nel solco di Aquileia!”
“Oggetto” ovvero “cantin”: “indirizzo di saluto al nuovo Sindaco di Udine” o “salutazion dal gnûf Sindic di Udin”. Ecco il testo, bilingue, italiano-friulano, del messaggio ufficiale, che il Coordinamento Politico Euroregionalista Friulano / Coordenament Politic Euroregjonalistic Furlan “Europa Aquileiensis”, a firma del suo coordinatore prof. Alberto Travain, ha recapitato il 15 maggio 2018, a Palazzo D'Aronco, per l'on. Pietro Fontanini.
“Pregiatissimo nostro, il Coordinamento Politico Euroregionalista Friulano / Coordenament Politic Euroregjonalistic Furlan 'Europa Aquileiensis' accoglie con fiduciosa soddisfazione il Suo avvento a Palazzo D'Aronco quale Primo Cittadino di una Udine, che vorremmo comunità forte, radicata, coesa ed inclusiva, mobilitativa e partecipativa, propulsiva, al centro di quella Mitteleuropa affratellata originariamente da Madre Aquileia e ancor oggi allo sbando dopo la catastrofe, cento anni or sono, dell'impero adriatico-danubiano erede di quello cosmopolita dei Cesari. Anche grazie senz'altro ai nostri appassionati contributo e supporto, Lei, Signor Sindaco, potrà non ridursi ad essere un mero Amministratore di una piccola città nel Nordest dell'Italia, ma quanto meno ambire ad agire come una sorta di 'governatore' di una 'nuova Aquileia', rinnovato motore e laboratorio di cultura civica, autorità morale di raccordo concreto nell'attualità non solo del Friuli ma di genti e terre di quella che fu nel corso dei secoli l'Europa 'aquileiese'. L'aiuteremo, per la totale condivisione da Lei dimostrata in ordine ai nostri punti programmatici focali. Riterremmo che, già per la formula di giuramento e per l'esposizione degl'indirizzi del Suo programma amministrativo, Lei possa ispirarsi anche certo, in parte, al nostro documento, da Lei fatto proprio il 10 maggio scorso. Confidando nella Sua friulana onestà... / Nestri preseât, il Coordinamento Politico Euroregionalista Friulano / Coordenament Politic Euroregjonalistic Furlan 'Europa Aquileiensis' al salude content in fiducie la Sô vignude in Palaç Daronc par sorestant di un Udin, che o volaressin comunitât fuarte, inlidrisade, unide e ospitâl, ribaltone e partecipadore, stombli, tal mieç di chê Mittel-Europe cuside ai timps di Mari Aquilee e ancjemò vuê sbandade daûr dal dilembo, cent agns indaûr, dal imperi jenfri l'Adriatic e la Danau, ereditât dal marimont dai Cesars. Ancje in graciis sigûr dai nestris contribût e supuart cun passion, ve che Lui, Siôr Sindic, al podarà no cjatâsi ridot a sorestant sempliç di une piçule citât de Alte Italie orientâl, ma almancul smirâ di compuartâsi compagn scuasit di un 'governadôr' di une 'Aquilee gnove', motôr e farie rionzûts di culture civiche, autoritât morâl in stât sul concret di tirâ dongje no dome il Friûl ma popui e tieris di chê che e je stade, dilunc dai secui, la Europe di Aquilee. Lu judarìn, pal bon acet plen che Al à pandût viers dai nestris ponts di program primaris. O calcolaressin che, za pe formule dal zurament e pe espression des dretis dal So program di aministrazion, juste al puedi ispirâsi ancje, un toc, a chel nestri document acetât di Lui cumò ai 10 di Mai. Fidant te Sô onestât furlane...”.


text:
La comission VI presiedude di Kristian Franzil (Rifondazione Comunista) e varà di analizâ i tescj des Propuestis di Leç regjonâl di tutele de lenghe furlane che a varà di jessi puartade in Aule. Ai 26 di Jugn a son tacadis lis audizions tra comission e ents, istituzions e associazions di setôr. Ma percors nol è par nuie facil stant che fin cumò a son stadis presentadis trê propuestis: une di caratar gjenerâl che e varès di cjapâ il puest de Leç regjonâl 15/96 e za fate buine de Zonte Illy, e dôs plui specifichis sul insegnament de lenghe furlane a scuele: une a firme dai conseîrs regjonâi Violino, Guerra, Franz e Follegot (Lega Nord) e une trasversâl firmade dai conseîrs regjonâi Violino e Guerra (Lega Nord), Zorzini (Pdci-grup mist) e Baiutti (La margherita).
LA PROPUESTE DE ZONTE ILLY_L’ûs de lenghe furlane al è dome “permetût” tes aministrazions publichis, cuant che invezit al è scrit ancje te normative statâl e te jurisprudence de cort costituzionâl che chest al è un dirit dai furlans che a fevelin furlan. A ven metude in discussion la teritorializazion dai comuns di lenghe furlane previodude de Leç 482/99 e la Agjenzie regjonâl pe lenghe furlane e ven ridote dome a comission consultîve, limitant di fat la sô azion orghin strategjic e operatîf di politiche linguistiche. Pe scuelis si previôt che l’insegnament de lenghe furlane nol sarà obligatori e lis scuelis a lassaran aes fameis la facoltât di sielzi. Tal câs che lis fameis a aderissin, l’nsegnament al previôt almancul une ore par setemane. L’ûs veicolâr de lenghe furlane (insegnâ altris materiis doprant il furlan) tal secont cicli al sarà permetût dome se ducj i students a saran dacuardi. Cun di plui dome tes scuelis superiôrs cun direzion pedagogjiche la Regjon e finanziarà lezions in lenghe e di leterature furlanis.
LA PROPUESTE DE LEGA NORD_Pes scuelis si previôt la istituzion de ore curicolâr di lenghe furlane tes scuelis primariis e secondariis di prin grât in conformitât cui metodis e obietîfs dal pluirilinguisim, e l’aprendiment e lenghe furlane cul insegnament di almancul altris cuatri materiis coricolârs, di chestis une de aree linguistiche e une de aree sientifiche. E je previodude la istituzion di une comission permanente di coordenament li dal Silce par planificâ obietîfs e dibisugnis des scuelis de regjon. I insegnants a son specialiscj (a insegnin in maniere specifiche la lenghe furlane) e specializât (a insegnin altris materiis par furlan) e a son iscrits te tabele professionâl regjonâl dome se a rivin a passâ un esam specific.
LA PROPUESTE TRASVERSÂL_Tes scuelis de infazie lenghe furlane e lenghe taliane a àn stesse dignitât in dutis lis ativitâts. Tes scuelis elementârs e mediis al ven aplicât il metodi Clil (Content Language Integrated Learning) di insegnament: almancul il 30% di dutis lis oris di dutis lis materiis a ven insegnât par furlan. Si previodin 2 moments par setemane par insegnâ insiemit furlan/talian e furlan/lenghe foreste. Ogni setemane e je previodude la ore di insegnament de lenghe furlane. Il protocol Clil al ven aplicât ancje tes superiôrs. I insegnants a son specialiscj (a insegnin in maniere specifiche la lenghe furlane) e specializât (a insegnin altris materiis par furlan) e la lôr formazion e je fate de Universitât dal Friûl daûr des indicazions de Comission pai Obietîfs Didatics de Agjenzie Regjonâl pe Lenghe Furlane. A son iscrits te tabele professionâl regjonâl dome se a rivin a passâ un esam specific.
ULTIME ORE_Ancje Forza Italia (cons. Massimo Blasoni) e je daûr a preparâ un so test su la cuestion, che però in dì di vuê (ai 23 di Jugn, ndr) nol è stât inmò uficializât in Consei.
A TACHIN LIS DENUNCIIS_Denant des declarazion dal Assessôr Antonaz che al minimizave la puartede des modifichis fatis de Zonte Illy al test origjinari presentât dal grup di esperts, doi di lôn no àn tasût e a àn denunciât intun comunicât chestis bausiis “Par nestri cont lis modifichis fatis de Zonte (ma o saressin curiôs di savê di precîs di cui) a son tantis e cussi grandis che a snaturin la propueste fate dal nestri grup di lavôr. Par cheste regjon no dome o intindìn cjapâ distance dal test fat bon dal esecutîf regjonâl, ma o ritignìn che un test dal gjenar, se fat bon in Consei Regjonâl cence modifichis, al pues adiriture jessi danôs pe lenghe furlane. Ancje i operadôrs linguistics dai sportei pe lenghe furlane di comuns e ents teritoriâi a àn fat un comunicât par dî la lôr su la propueste di leç fate de Zonte Illy “Un propueste indecente: la Zonte Illy nus taie la lenghe!” a àn declarât.
Ce che al bol in Consei RegjonâlChristian Romanini
La comission VI presiedude di Kristian Franzil (Rifondazione Comunista) e varà di analizâ i tescj des Propuestis di Leç regjonâl di tutele de lenghe furlane che a varà di jessi puartade in Aule. Ai 26 di Jugn a son tacadis lis audizions tra comission e ents, istituzions e associazions di setôr. Ma percors nol è par nuie facil stant che fin cumò a son stadis presentadis trê propuestis: une di caratar gjenerâl che e varès di cjapâ il puest de Leç regjonâl 15/96 e za fate buine de Zonte Illy, e dôs plui specifichis sul insegnament de lenghe furlane a scuele: une a firme dai conseîrs regjonâi Violino, Guerra, Franz e Follegot (Lega Nord) e une trasversâl firmade dai conseîrs regjonâi Violino e Guerra (Lega Nord), Zorzini (Pdci-grup mist) e Baiutti (La margherita).


text:
E sarà ancje une mê impression, ma no ai viodût masse atenzion de bande di gjornâi e di televisions a chest apontament cu la musiche furlane, che invezit noaltris te «Patrie» o vin decidût di dedicâi tant spazi. E mi soi domandât parcè.
Se si vûl, la manifestazion tal teatri di Udin e pues jessi paragonade in piçul al festival di Sanremo, che al pues plasê o mancul, jessi considerât vecjo e inutil, ma che in ogni câs al è un fenomen de societât taliane.
Alore, une prime spiegazion di chel ategjament di suficience ator de manifestazion di Zampa e pues jessi chê di une critiche al gjenar di musiche, di cjançons presentadis. Forsit di contignûts, ancje se il toc di Giavitto al conte di une cuestion impuartante e significative tant che la imigrazion.
In sumis: par cualchidun al à di cjatâ spazi dome un Friûl che si presenti cuntune muse alternative, divierse, in pocjis peraulis un Friûl «cuintri».
Ma cuintri di cui? Naturalmentri cuintri di un altri Friûl: contadin, bigot, un tic reazionari, di sigûr conservadôr.
E je la classiche e mai finide vision ideologjiche de storie e dai popui, dulà che a meretin rispiet dome chei che a son dacuardi cu la tô concezion dal mont.
Visaitsi che ancje di chê altre bande il mût di resonâ al è compagn, baste savoltâ i sogjets e la interpretazion: e va ben dome la tradizion, lis gnovis esperiencis a puartin dome dolôrs, lis novitâts a fasin simpri scjas.
O vin di cjalâ ae realtât cuntun altri voli, partint di une vision particolâr, chê de autonomie. Chest pinsîr nol è dome la espression di une volontât istituzionâl leade a un teritori, a un popul, ma al è propit un altri svicinament aes cuestions.
Di fat, al partìs dal concet identitari par rivâ a stabilî la centralitât de dignitât in ogni aspiet de vite sociâl. Ricognossi la dignitât di un popul al vûl dì parimentri ricognossi il so dirit ae autodeterminazion.
Il «di bessôi» che tant nus plâs, nol è che une pussibile conseguence di chest resonament.
Cuant che duncje o fevelìn di popul furlan, o vin di vê presinte no une vision ideâl, cun tant di stereotips, imutabil tai siei sintiments, tal so cjalâ il mont, ma di sigûr il so dirit a decidi cemût frontâ i timps di vuê.
Par chest duncje o fevelìn dal festival de cjançon furlane, no parcè che o sin inamorâts di Zampa, ma parcè che ancje cheste e je une muse de culture, de societât furlane.
Che e plasi o che no plasi, e je robe nestre tant che Arbe Garbe, Flk e dj Tubet, Glauco Venier o U.T Ghandi.
Al scriveve Pasolini a un letôr di Vie Nuove che i domandave un so pinsîr su la muart di so fradi Guido a Porçûs: «Nuie al è sempliç, nuie al ven cence complicazions e passion: e ce che al impuarte soredut e je la savie critiche che e fâs stramaç des peraulis e des regulis, che e va fin insom des robis, dentri la lôr veretât segrete e inalienabile».
DREE VALCIC
L’EDITORIÂL / Elezions: cui che le conte e cui che nol conteWalter Tomada
Lis elezions a son simpri plui dongje, ma il Parlament di Rome nol è mai stât cussì lontan dal Friûl. I furlans a laran a votâ ai 25 di Setembar pes elezions talianis, ma la impression vere par cui che al à a cûr i interès de nestre tiere e je che noaltris in cheste […] lei di plui +
(L)Int Autonomiste / Un popul cence plui vôs in cjapitulDree Valcic
✽✽ Nol è par fâmi i fats di chei altris, ancje se o sai benon che ae fin in ogni câs i efiets a saran deleteris ancje pai furlans, ma o crôt di interpretâ un sintiment slargjât e un dubi gjenerâl, domandantmi parcè che a àn fat colâ Draghi. No si trate, che al sedi clâr, […] lei di plui +
Feminis furlanis fuartis / Il percors internazionâl di ricercje di Michela Lupieri, curadore di events e mostris di artservizis di Erika Adami
E à progjetât “Ephemera”, il prin festival di culture imateriâl in Italie, che al va indevant in Setembar “Libars di scugnî lâ” al diseve il poete cjargnel Leo Zanier, e Michela Lupieri si ricognòs ta chês peraulis. «La mê vite e je simpri stade un lâ, tornâ e lâ di gnûf: di cuant che o […] lei di plui +
Furlans fûr dal ordenari / La storie di Piltrude, e di cemût che fasè cambiâ vite ai siei fîs Erfòn, Marc e AntoDiego Navarria
Cussì e fo implantade la Badie di Siest, une des plui innomenadis di chenti Cividât, 1380. Cul peçot imbombît di cere, Marie, zovine novizie tal munistîr di Sante Marie di Val, e free a fuart il marmul sculpît. Al è dut plen di ornaments fats di voluts di plantis, di motîfs vegjetâi e gjeometrics. E […] lei di plui +
Int di Cjargne / Alessandra Primus Referente de Cjargne dai scampanotadôrs furlansMarta Vezzi
Di cuant che e jere frute, Alessandra Primus e à vût simpri la passion pes cjampanis. “Finîti di servî messe, mi gjavavi daurman i vistîts di zagut e o levi sù di corse sul cjampanili. O disubidivi pre Attilio parcè che in chê volte il cjampanili nol jere a norme e al tocjave metii man […] lei di plui +
L’EDITORIÂL / LA PATRIE DAL FRIÛL AL SALON DAL LIBRI DI TURINWalter Tomada
Dai 19 ai 23 di Mai no steit a cirînus, noaltris de “Patrie”: no sarin in Friûl, ma inaltrò.◆ No, no lìn in esili. Pal moment, jessi “furlans che no si rindin” nol è ancjemò une colpe. Salacor lu deventarà, ma pal moment o podin jessi “libars di sielzi” di lâ in “mission”. Une mission […] lei di plui +


text:
Racolane: la gleseute
Home Trois Troi Furlan Otave tape Racolane Foto 1
Prato di Resia - Dogna
Località attraversate
- 1 Prât di Resie
- 2 Racolane
- 3 Sclûse
- 4 Dogne
Al tiermin dal troi che al va jù de mont, prime di passâ il puint bande il paîs, e merete une visite la biele gleseute di Sant Florean sul principi dal Cjanâl.
Steme comunâl
di Sclûse
Prato di Resia - Dogna
Località attraversate
- 1 Prât di Resie
- 2 Racolane
- 3 Sclûse
- 4 Dogne
Steme comunâl
di Sclûse
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari


text:
23/12/09
E par regâl une conte...
15/12/09
10 agns di 482: inovâl cu la bocje gherbe
13/12/09
10 agns di 482: une ocasion par fevelânt
12/12/09
Une valutazion su la politiche linguistiche in Friûl - VJ
09/12/09
Furlan e RAI: cualis prospetivis?
La cuestion plui grivie e je chê dal contrat di servizi RAI – Ministeri des comunicazions là che si riscje che, ancjemò une volte, no sedin cjapadis sù lis indicazions previodudis de leç 482 pe presince des lenghis minoritariis intal servizi radiotelevisîf public. Su chest front al è l’impegn di ducj i sogjets furlans par sburtâ su la Comission parlamentâr di vigjilance RAI e sul Ministeri par che il prossim contrat al rispieti lis indicazions de 482.
Dut câs a son ancje altris fronts là che si pues intervignî. Un front al è chel de modifiche de convenzion tra la RAI e la presidence dal Consei dai Ministris pes trasmissions televisivis in Friûl – Vignesie Julie, là che la Regjon e à za domandât che une part de programazion e vegni fate par furlan. La Regjon e à po fat domande formâl par che si slargji a dut il teritori regjonâl il segnâl de rêt 3 bis in spiete che al rivi il digjitâl vie tiere (metât dal 2010). La gnove Rai 3 bis e e varès cussì di dâi acet a dutis lis lenghis de nestre regjon. La Regjon e à po confermât che la convenzion cu la RAI dal Friûl – Vignesie Julie e sarà rignuvide ancje intal 2010 pes trasmissions radiofonichis par furlan.


text:
La ploie bondante e colave indurante e si messedave cu la tiere de strade par mudâ intun pantan, e al jere complicât rivâ a passâ. Jê e veve sintût dolôrs fuarts dut il dì, ma inte gnot di chel 26 di Avrîl si jerin intensificâts. [...]
Tag: La Sforadie
#20 – Une fieste e un amôr Tant timp indaûr inte fieste dal 3 di Avrîl la lôr voglade si cjatà e di chel dí a saverin che a jerin fats l´un par chel altri. E fo une bielissime fieste, ghirlandis di colôrs slusints a ornavin lis stradis, pics a colavin des teracis e a vongolavin cun la brise fin [...]
#22 – Le cjase dal cuviert blu O lei sul autobus tant che ducj i diis par visitâ gno pari cuant che o viodei chê biele cjase cun il cuviert blu, une puarte grande che e vvee une gruesse batude di bronç. Il curtîl al jere in maniere perfete, al veve flôrs di ca e di là dal troi che [...]
#16 – Yaguareté O disveai di un suston par il sium che o vei. O jeri intal jet intun “Ostarie di Misiones”, o jeri li pes feriis, un biel lûc pardabon, un lûc salvadi e mistic. Chel bosc al respirave antîcs rituâi dai prins oms che lu abitarin, o podei sintî alc di magjic intun percors suntun vecjo templi des [...]